url: =Sabbath tawh kisai buaina - Zomi Adventist Innkuan\nFebruary 23 São Tomé and Príncipe\nAgen: Carlos Freitas, 48\nTui a kiphum khit ciangin Carlos in VoA zum supervisor pa’ kiangah, Sabbath ni-in, na asep loh nading akhuan ngen hi. Supervisor pa zong lamdang sa-in en gega hi. “Sabbath tanna pen Lai Siangtho lui sunga thukhun hi lo maw, Christiante in Lai Siangtho thak thukhun bek a ki zui ta ahi hi,” ci-in dawng hi.\nCarlos zong a inn ah ciah hi. Lai Siangtho thak sunga Sabbath tawh kisai Lai Siangtho munteng gual suk zihziah hi. A zing ciangin a supervisor pa’ kiangah tua a laidal a pia hi. “Lai Siangtho thak sungah Sabbath om lai aa, tanh kul lai hi,” ci-in Carlos in gen kawm hi. “Tua ahih leh Sabbath tanding khentat ta maw nang?” “Himah. Sabbath tanding khentat ta ing. Tua lo adang khempeuh mawhna hi khin hi,” ci-in dawngkik hi.\nSupervisor pa-in a lu pei keei hi. “Sabbath ni nasep lohding vai tawh hong tobawl nang bek om pan cei” ci hi. Tua bangteng tawh a thu kikup uh zo uh hi. Supervisor pa in Sabbath ni-a nasem dingin Carlos sawl ngei nawn lo hi. Tua khit a sawt lo in supervisor pa mundang ah piang hi. Ta 10 a nei, Carlos in ahih leh VoA zum ah meilam tawh kisai tavuan nei (electrician ) ahi hi. A nasep dang khat pen, zum a kizangh meiset tui thun dingte, gunkuang tungpan in suah khiat nasep ahi hi. Gunkuang pen Thursday ni in hong tung in, amah leh nasem tampi te-in van suahpah ziahziah uh hi. Friday ni-in zo pahpah uh hi.\nNi khat, gunkuang pen Friday ni-in hong tung sese hi.\nCarlos in ahih leh, VoA supervisor hongtung thak pa’ kiangah bangmah khuan ngen se lo hi. Tua supervisor thakpa pen Sunday tangg, Sao Tome gam mi khat mah ahi hi. Tua sangin U.S gam mi manager pa’ kiangah khuan ngen zaw hi.\nManager pa in ahih leh, Friday ni nitak nai 5:30 pm cianga nasep akhawl nading, Carlos’ khuan ngetna pen nial hi. “Bang bang hileh kei, Pasian’ tungah ka ki-apna hi” Carlos in ci hi. “Tua bel nang thuthu hi ee,” manager pa in ci hi. Kisilna khan sungah kong kikalh nelh in Carlos in thu ngen hi. Tua bangin a nasep kitawpsak leh tua banga nasep hoih khat Sao Tome gam ah ngah nading baih lo ahih lam Carlos in thei hi. “Ka innkuan tungah bang thu piangding? Bang tawh vaak ding? A mau’ tungah ken bangci gen ding?” cih bangin ngaihsun kawm hi. Ki hehsak zaw lo in, Pasian pahtawi zaw lai ning, ci-in Carlos in ngaihsun hi. A ki phal loh hangin, 5:30 pm ciang dong sem in, tua khit teh ciah vingveng ziau dingin khentat hi.\nNai 5:30 sat madeuh in gunkuang set hong sia mawk hi. Ahih theihzah un hanciam taleh set kizang thei nawn vet lo hi. A tawpna ah tuinawl ah hong pai uh a, manager pa kiangah gen uh hi. “Bawl theih pak in om vet ken teh. Tu kaalsung nangawn in ih suahkhiat khit zawh nading lamet om kei” ci-in nasem te khat in manager pa’ kiangah gen hi. Manager pa’n bel kamkhat zong dawng lo hi. Carlos ahih leh nai 5:30 pm a sat ciangin, phunlo paulo in ciah vingveng hi. Ahizongin maikaal ciangin manager pa tawh a kimuh kik ding ngaklah khol lo hi.\nSee also Zi 3 Nei Mipa\nMonday ni ciangin manager pa in bangmah gen vet lo hi. Tuesday le Wednesday ni zong paupih nai lo hi. Nipi kaal khat beita, bangmah paupih nai tuan lo hi. Tua khit ciangin a naseppih a lawmpa khat in Carlos kiangah, “gunkuang vai tawh kisai manager pa in bang gen cih na thei hia? ‘Pasian in a suksiat sak hi limlim in teh’ ci hi ven” ci-in Carlos kiangah gen hi. Carlos in umzo vet lo hi. Inn a tun ciangin Pasian in a nasepna ah akepna hangin a innkuan un lungdam ko uh hi.\nTua khit a sawt lua lo in, a naseppih alawmte khat in a manager pa uh’ ngaihsutna a theih teng hong gen leuleu hi. Manager pa in, Carlos pen 5:30pm a sat lian teh ciahsak ziau ding ci-a a ngaihsut hi napi, a genkhiat ma in a gunkuang set kisia se ahih manin Carlos bek thamloh nasem khempeuh Sabbath ni khawl lawh hi, ci hi. Carlos in atheih khak loh hangin a company security guard pa un bel, ‘Hi bang a Sabbath vaitawh a buai den se, Carlos tungah bang thu hongpiang khatam, ci in a na en gige den ahi hi. Pasian in hih bangin gunkuang tungah a piansak ziau pen amuh ciangin, guard pa in Carlos kiangah, “Na Pasian Lian taktak mah ei lawm,” ci hi.\nTua guard pa zong Adventist biakinn ah hong kikhawm ta hi. Carlos in ahih leh Sabbath tawh buaina thuak kha nawn lo hi.\n“Amah amuangte’ tungah Pasian hoih hi,” Carlos in ci hi. Tu-in Carlos kum 48 pha ta hi. “Ka pal zawhloh ding buaina haksatna tampi tak ka tuak a, ahi zongin Ka Pasian in kei pal kul lo-in hong paltan sak den hi,” ci hi.\nKa gambup mi 200,000 valte in Sabbath thumaan thei nai lo uh hi. Adventist Church Member 8,000 kiimte in Pawlpilian 13 leh pawlpineu company 56 ah Pasian a biak laitak in, Gambup mi phazah i’ alang val pen Roman Catholic ahi hi. Carlos in a Sabbath tangthu genkhiat ding lawp mahmah hi. “Lai Siangtho sunga thumaante leh ka phutkhak thute genkhiat ding ka tavuan hi. Ka septheih zah in Pasian’ thu kizelh sakding ka lunggulh pen ahi hi,” ci hi.\nTu kuata, Sabbath 13 na sumpi khenkhat tawh Sao Tome ah biakinn khat kilam ding hi. Mission sumpi hong khia mimal kim tungah lungdam.\nPrev post ZIRLAI 9: SATANA LEH A THURUALPUITE\nNext post A Sia Ding Honkhia In


timestamp: atn

url: =Vol.1, No. 9, September 6, 2014 Estd. 2014\nLAI NASEPNA LAMAH ZOMITE BANGCIANG TUNG\nCivil Society Organization (CSO) Hall, Zogam Villa, Sakollam, Tedim khuapi ah Agust 31, 2014 ni-in ZYA-Tedim makaihna tawh Sia G.S Pau thusungpi-in pangin lailam nasepna tawh kisai Zomite bangciang tung ta a koi lam manawh ihi hiam, cih thulu tawh thusun khopna kizang hi. Thusunna leh muhnate ato-min anuai abang ahi hi. Thusunte atomin:\n3. Degree nei tektek lai simsimte lawhcing zaw.\n1. Zomite laisim minam ih kici ngam diam?\ni) Laisim minam ih kingam nai kei deuh ding hi. Ahang in taangpi’ zat theih ding laibusaal anei zo khua le veng muh ding om nai lo mai hi.\nii) Biakna Pawlpite zong laibusaal anei a om sam hangin mipi’ zat theih zuahzuah dingin kihong zo lo, mipi kihuup zo lo suak tadih lai hi.\niii) Laisim minam ih kicih ngam lian nailoh hangin lai akin mawh lo minam hi hang, kici thei hi.\ni) Laigelh minam hi hang, kici thei ding hi. Beh laibute, Biakna laibute leh atuamtuam laibu Zolai tawh kigelhte en leng miphazah tawh tehna-in lai kigelh gawp hi, cih theih hi.\nLaigelh mite’ thalawp nading leh Zomi laigelhte’ nuntak nadingin mipi’ lam pan laibu lei ding leh thapiak kisam mahmah lai hi.\n3.Bang hangin Zomite laisim zo lo ih hi tam? Lai uk lo, lai thupitna thei lo, thadah. Lai sim ding pen nasep aneilo mite’ hih ding bek sa.\n4. Bang hangin lai uk lo, lai thupitna thei lo, thadah ihi tam? Nu le paten tate pantah lo, biakna makaiten mipite hanthawn zo lo, hausa upaten khua le tuite laisim dingin makaih kha lo, mipi’ nuntak haksa lua, kumpi ki-ukna in ahi ci ding ciang mah a hong koih.\ni) Biakna makaite, nu le pate, hausa upate mahmah in laisim thupitna thei-in laisim hong zongsang photphot le uh mipi hong lawh lel ding uh hi. Kumpi in zong laibusaal leh media nasepna pen tha pia mahmah ta hi.\nii) Zawn man hi lo a, theih loh man ahih manin laisim kipanin zongsang photphot leng laisim minamte ih suak ding hi.\ni) Kin belin nei kha lo, inn sap zo lo, laibusaal ngak ding cial zo lo, bizu/laibu lei zo lo… Hih pen paulap leh ngaihsut khialhna khat hi, ci-in kimu hi. Bang hang hiam cih leh Inn sap sese loin mi inn khat peuh inn ah bizu khat tawh piang thei a, a innteekte pen laibusaal ngak hi pah thei lel hi. Khuakim vengkim ah tua bang a zat theih ding mi muanhuai khat le nih beek om sam ding hi.\nCNF TE ZUAU GENNA KI TEL SIANGTA\nTedim - September 6 Tedim gamah CNF in leitang tampi ngen hi, cih thuthang pen maan lo hi, ci-in CNF Pupite in gen uh a, Tedim Liaison Ofice te in zong atakpi sa uh hi. CNF pu -pite in Tedim a azum ngakte uh vai thupite theisak ngei lo ahih lam kitel a, ngaihsun thei leng akhasiat huai mahmah suak hi. Tu-in 2013 kum May kha sungin Sui Khar in CNF min tawh CM Pu Hung Ngai tungah an-getna uh lai copy kingah a, Lennupa (Buannel) eka 250 leh Kawl kamin Lay Tha Taung ci-in Fort White Thang-mual teng eka 800 ngen uh ahi hi. (TP Reporter)\nTEDIM POST MEDIA TE HAKHA KHUAPI AH\nTedim – September 6 TEDIM POST MEDIA min tawh Union Election Commission-te sapna om bangin Tedim khuapi pan Hakha khuapi ah Tg. Gin Kim Mang (Layout Designer) leh Tg. Zam Ngaih Lian (TP Reporter) -te pen Septem-ber 5-6, 2014 sung teng va kihel thei uh hi, cih thu kiza hi. Hih kimuh khopna pen 2015 Kiteelpi ciangin "Free and fair election’ kici asuakta leh asiangtho kiteelna a om theih nadingin mipite pil sinsak nading thu kikup-nawina hi pen hi, ci hi. (TP Reporter)\nCENSUS 2014 TOMKIM KI TANGKO TA\nNay Pyi Taw – August 31 Immigration and Population Minister U Khin Yi in August 30, 2014 ni-in Myanmar Census 2014 tomkim tangko khia a, ni 12 vivel mikisimna a om khit ciangin gambup mihing omzah 51,419,420 pha a, Ra-khine, Kachin leh Kayin State sungah akisim kha lo 1,206,353 om dingin ki-um hi, ci hi. Pasal sangin nu-mei 2659000-in tamzaw hi, cih kimu khia hi. Khuapi ateeng mi pen 29.6% pha a, adang teng pen khuata a teeng vive ahi hi.\n2009 miphazah tawh tehkak leng Tedim gam mi phazah pen 0.16% bek khang, Tonzang (9.9%) leh Cikha (7.35%) khang hi. Rih pen 18.6% tawh % a tam khang pen hi a, a mimalin 1,232 khangin 6,622 pha hi. Paletwa pen 17.37% khang a, a mimalin 16,836 khang hi.\nPaletwa akhang teng bekbek pen Cikha gam bup mipi sang tam zaw mawk uh hi. Gamdang tam pai lo leh Rakhine gam pan Rohingja/Rakhine te hong tam lut zong hi thei ding hi. Mindat (6.27%) leh Kanpalet (10.4%) zong a tam khang pawl hi. Chin State mi bup-pi gawm 478,690 pha gambuppi ii 0.9 % pha hi.\nHakha (-0.96%), Thangtlang (-1.59%) kiam hi. Falam (-7.14%) leh Rezua (-10.64%) tam kiam pen hi. Tedim,Tonzang, Cikha vekpi pen 119,789 hi a, Chin state buppi ii 25% ahi hi.Chin State mi phazah zong khuapi zui-in anuai abangin kimu thei hi.\nMyanmar gambup innkuan khat a mi teng zah average family size pen 4.4 hi a, tua sung ah Chin state leh Kachin state pen 5.1 tawh a family size a gol pen hi. Tua sungah Tedim, Tonzang pen 5.9 ki hi a, Cikha pen 7.19 hi-in Chin State bek hi lo, gambup a family size a gol pen hi pah hi. State leh Region zui-in anuai abang hi:\n1) Kachin 1689654\n2) Kayah 286738\n3) Kayin 1572657\n4) Chin 478690\n5) Sagaing 5320299\n6) Tanintharyi 1406434\n7) Bago 4863455\n8) Magway 3912711\n9) Mandalay 6145588\n10) Mon 2050282\n11) Rakhine 3188963\n12) Yangon 7355075\n13) Shan 5815384\n14) Ayeyawady 6175123\n(Src: MAL, Aug. 31/2014 Census Provisional Result/Zominam)\nCNA TE THAUTAWH FARTLANG AH LUT\nTedim - September 3 September 3, 2014 ni-in CNA-te mi 6 thau tawh Fartlang khualui leh khua thakte ah lut uh a, anek ding uh ngenin lamhilh ding mi zong sam uh hi, cih thu kiza hi. Nidang a mawh nei lo mipite athah amat uh hun lai dip kuat patauhnate veng nai lo ahih manin mipite kipatau mahmah hi ci hi. Hih thu Tedim khuapi a om galkapte leh palikte tungah kiko khin a, thau tawh ahi ci vak thap uh pen upadi zui-in tungsiah ah akul bang-bang mipite in athu kipuak to ding hi, cih thu kiza hi. (TP Reporter)\nGULLU MUAL TO NUAM COMPANY TEN TAWH ZAWH SAWM NAWNLO\nHakha - September 5 Gullu mual to ding a kithawi North Mining In-vestment Company-te in Gullu mual pan a ngah ding uh vante pen international vanman tawh kituak lo ahih manin ka to zo nawn kei ding uh hi, ci-in tu ni mahmahin Chin State Chief Minister Pu Hung Ngai tungah phone tawh gen uh hi, cih thu Minister Pu Nang Mung tungtawnin kiza hi. (TP Reporter)\nZYA - LUNMUAL NASEPNA\nZYA-Lunmual pen April kha sung a kiphut hi a, Tedim - ZYA tawh kizom nung, ci-in thu hong zasak uh hi. Khuasung hoih nadingin lamzik ding leh cimawh dongtuakte panpih ding cih bang nasepte ka hanciam laitak uh hi, ci-in Tedim Post ah hong gen uh hi.\nAnuai a laimalte Mikang kam suaksak in. Mal 30 dong aphi theite tungah Ks. 10000/- ta hong kipia ding hi. Dawnnate anuai a ph. no. ah na min tawh hong puak zel in. Ph: 09400464770. 1. SOLENS 2. DRAIZL 3. TAYES 4. WARBN 5. LEPSL\nDear Editor, ...sms... ...sms...\nZomite kumpi in hong pibawl sa mahmah ing. 2015 kiteelpi ding tawh kisai Kawlgambup khuapi 3 kiteelna ah Tedim khuapi hong teel uh hi a, NGO-te bang Tedim pai ding kituh uh hi. State le Region zui-in census result hong suak khin a, minam min zui-in 914-Zomi gelh phazah kitel hun ding ngak lah mahmah hang... (John 09400308229)\nNung Nipi Tedim Post Word Game a dawnna pen anuai abang hi.\n(1) MYERH = RHYME (Kihual)\n(2) CAZIDO = ZODAIC ( Kumkhua hun)\n(3) LANUNA = ANNUAL ( Kumtawp, kumsim)\n(4) TONBUY = BOUNTY (Cit piak)\nTutung Tedim Post laihawmna sumbei khempeuhPa Thang Khan Lam (Lamtawng Workshop)Lawibual te innkuan in hong sik uh hi


url: =Na ki gingkhol naihiam? :: ZOMI DAILY\nNa ki gingkhol naihiam?\nposted on 10 June 2015 at 11:23 am Lomkholna: Biakna, News, Zomi\nDearZomi U leh Nau\nZomi Baptist Churches Of America te ih kum cin khawm pi pen hong tung ding July 10-12-2015 ni-in, Tennesse State, Nashville khua pi ah hong tung ding a, Agape Mission Church in Inn tek pan mun ong la ding in ki ging khin sitset hi.\nHotel pen khan (60) bang Booking khin tahi. Zin pen a tawm pen in (800) kiim ding in,Inn tek pawlpi te ki gin na hi,Lasa ding in Kawlgam pan mi (5)ki sam hi in,tua lo pan in,Gam tuam2 pan a hong pai a hi,Tulsa khua pi a kibawl Zomi Idol ki dem na hong pai te khem peuh zongh hong ki hel thei ding uh hi.\nHih pawi siim ding in State tuam2 pan in pawl khat te in Vacation bang la khol khin ta in,nang na lak nai kei leh tu bang in na lak kei leh na zia kaai kha ding hi,Hih pawipi hun sung ah Pasian kha siang tho in na hong sep ngiat na ding in inn tek pawlpi te leh ZBCA te thu nget na hi.\nTua ahih man in Zomi U leh Nau a kua mah ciat nong pai kik ciat nang un ih Biak Pasian min tawh kong sam uh hi.\nPrevious: Teelna Vive ~ Rev. Fr. Damian Dal\nNext: Kua maipha zong ihiam? Mipil mihaute maipha maw?\nBarack Obama te innkuan Indonesia gamsung ah Family Holiday zangding in hawh\nZomi te Ciin thucin thuthang (2): Sunglut, Kaunei, Dawilawmnei ~ Thang Siangh


url: =Malaysia vanleng MH370 amancip zawh kum 3 cingta ~ ZD :: ZOMI DAILY\nposted on 8 March 2017 at 1:44 pm Lomkholna: Malaysia, News, Sawltak, World\nMalaysia Airlines MH370 pen abeisa 08 March 2014 kumin amangcip hi a, tuni Wednesday 08 Mar 2017 ni in kumthum tak acing hita hi. Hih vanleng tungah mi 239 atuang uh hi a, avek un mangthangcip hi. Tua mite phawkna in tuni Malaysia Parliament in Minute khatsung daitak in zahtakna piakna nei uh cihi.\nHihbang in zahtakna piakna neihding pen Transport Minister Datuk Seri Liow Tiong Lai in avaihawm hi a, tuni Parliament sungah 11:40am hunin gamdaitak in zahtakna pia uhhi.\nHih Malaysia Airlines Flight MH370 amancipzawh gamtuamtuam in zoncihtak mahin azongkhawm ngeingai uh hi a, ahi zongin kimuzotuan nailo hi. Malaysia kumpi inzong hih vanleng zonna hangin RM456 million kibeikhinta ci’n genkhia hi.\nTua sumbei RM456 million pen abeisa July 2016 masiah kumnih leh alangsung in akizang sumbei hi cih Transport Minister in genkhia hi. 2016 July kha ciangin bangmah ki lamdanna omlo ahih manin Search Mission pen dinkhawlphot uhhi.\nAhi zongin upmawhhuai pansan kician “Credibel Eviden” aomkik zenzenleh Search Mission pen kipankik dinghi ci’n genbeh hi. Anuai ah athu akitelzawdeuh nasimbeh nopleh…..\nA mangthangcip, aki mukikzo mahmahlo ahih Malaysia Airlines Flight MH370 vaitawh kisai in “Final Technical Report” pulakna pen tukumsung in kineiding cih theStar pan kiza hi.\nMalaysia Transport Minister Datuk Seri Liow Tiong Lai in nungkal in agenkhiat hi a, tulaitak MH370 vanleng akizonna khempeuh akiciantak in “ICAO Annex 13 Safety Investigation Team” kicite’n kaikhawm uh a, avekin gawmtuahkhawm uh cihi.\nMalaysia Airline MH370 pen 8 March 2014 ni in amangthangcip ahihi. Malaysia Kuala Lumpur International Airport panin Chinna Beijing International Airport zuanding in alengkhia himahleh lamkal ah mangcip hi. Leitung gamtuamtum tawh kipawlkhawm in aki upmawhna khempeuh zongkawikawi himahleh ki mukhiazo mahmahlo a, tu in kum 3 acingding hita hi.\nHih vanleng pen amancipzawh aki zonzon hangin kimuzo mahmahlo ahih manin, 22 July 2016 ni in Malaysia, China leh Australia gampan ulian te’n bangbang hileh sumtampi bei in kizongkhin ahihciang dinkhawl photni ci’n kizongnawnlo phot hi. 2015 kumsung bekbek inzong Malaysia kumpi in apulakna ah hih vanlengmangcip akizonna in sum Rm79 Million beikhin cihi.\nMalaysia Transport Minister pa’n agenna ah vanlengzon aki dinkhawlzawh Investigation Team te kiangah amukhiatna khempeuh uh kaikhawmding in akigen hi a, “Final Technical Report” pen tukum beima limlim in ki pulak khiatheiding hi ci’n Reporters te kiangah genkhia hi.\nTuaban ah nungdiak inzong MH370 ii athemneng hiding in aki ummawh 2 zong ki muhbeh cih pulak khiatna neihi. Tuciangciang MH370 ii athemneng hiding in aki ummawh pen 27 bang ki kaikhawm khinta hi.\nTuabek thamlo Malaysia kumpi inzong amau gam ii vanleng mangcip himawk ahih manin, Indian Ocean tuipidung aom gamkhempeuh tawh thukimna “Memorandum of Understanding (MoU)” bawl uh a, tuinawl ah MH370 dingin upmawh athemneng khatpeuh namuhkhak zenzen uhleh hong zasakpah un ci’n ngetna nei uhhi.\nTuabang in athemneng dingin aki ummawh khatpeuh aom ciangin ki zasakzel a, Malaysia kumpi in Response Team te paisak in, kaikhawmsak zelzel uhhi. Tuabang in akaihkhop khempeuh athu akicianzaw in pulak khiatna zong asawtlo in neiding cihi.\nHih amangthangcip Malaysia Airline Flight MH370 tungah nasem Malaysian Airlines Crew mi 12 leh Passengers mi 227 atuangkhawm uh hi a, akigawm in mi 239 pha uhhi. Gamtuamtuam akigawm in gam 15 pan ahi uhhi.\nRelated: Malaysia vanleng MH370 zonna in sum RM79 Million kibeikhin\nTua mi 239 tepen kum 3 bang acingding himahleh bangmah muhkhiatna omvetlo himawk ahih manin, a innkuanpih te adingin khasiat huai mahmah hi. ZD Sawltak #zomidaily\nPrevious: Samsung S7 Edge pen “Best Smartphone of 2016” in ki ciamteh ~ ZD\nNext: USA, Mississippi State sungah meileng in Bus phukha, mi 4 si in 35 liam ~ ZD


url: =December leh Khup’ nuntakna ~ Sia Do Khup :: ZOMI DAILY\nDecember leh Khup’ nuntakna ~ Sia Do Khup\nposted on 28 December 2021 at 10:56 pm Lomkholna: Dokhup, News\nMihing a ka pian kha hi. 1990, December Pianthak kum hi a, degree neite bekin Pasian na a sem ding sa ka hih manin cinatna tawh Topa in thu hong hilhin hong sam teitei hi. Damkaang phet mah ciangkhut khun sain Gospel ka pai hi.\nPUAN NGET KHA\nVanglai khua ah Sia Nangtawng puan ka ngen a, kum 31 sung Topa nasepna ah puanak nget, a patna leh a tawpna hipah hi. Khan tawntung Topa’ nasem dingin khensat kum leh kha hi.\nSINGGIAL AH JESU NAUSIA CI\nUpa Gotawng in lungdambawl la bawng go, tua lai huna khangham ten December 24 ni zan 12 lian a Topa Jesu a suak hi, ci uh a, zan 12 lian a thunget pen um deuh uh hi.\nNitak kikhop man ciangin ko seidei lam pan ka numeite uh khawl theiloin zan 12 dong kamtuam pausuak mawk uh hi.\nZan 12 thunget a thupisak papi pawlkhat in nawngkai sa uh ahih manin inntung kikhopna panin a innnuai ah seidei teng sawnsuk gawp uh hi. “No hangin Jesu tolh (nausia) hi” ci helzen khe zezen uh hi.\nTua thu teng kei kiangah hong gen kik uh ciangin seidei numeite ei pau tawh pau thei nawn loin kamtuam bek tawh hong gen uh a kamtuam pen kihona pau-in ka zang thei uh hi.\nSeidei tengin midangte nawngkaisak kei ni, ci-in khuakhung a biakinn ah thu ka ngen uh hi. Upa Sentate’ inn ah zanpi-in Kawltu ka khiak uh a, kamtuam bekbek tawh ka ho thei ciat uh hi. Zingsang khuavak ciangin kamtuam pen kihona pau-in ka zang thei nawn kei uh hi. Tua inn nei upa Senta suan leh khakte tuin thupha sang mahmah uh hi.\nKHUAPI AH HONG KISAM\n1993 December Kalaymyo Emmanuel leh Tonzang Tuiphum ah cialpi bawl, Kansau inn 7 pan khuapi ah hong kisam hi.\n1993 DECEMBER LAWHCINNA\nSia Haupu (Rev. En Khan Hau) in “Sia Khup necktie thuah ni” ci-in ama a khat hong pia a, khih theilo ka hih manin hong khihsak pah lel hi.Necktie ka thuah hangin Taihkhedap neilo kahih manin Kawlkhedap sawngkauh tawh ka kilawm mahmah hi.\nKikhop man ciangin Sia Khen (Evan.Thang Khan Khen) in ama taihkhedap a taih (nawt) san kilkel suahkhia-in biakinn sungah hong bulhsak pah hi. Kikhop ma hileh hoih ngel ding hi a.\nMawza lopi khe guak tawh bulh ka hih manin uih mahmah hi. Kansau tuikuang zawn ah Kabawleih satpiang tawh ka sawp a, nisa ah ka pho keu hi. A gamh ciang bel khauh geugau zawzen. “Savun khedap tui tawh a sawp masa pa” cih pahtawina hong pia un maw.\n1993 DECEMBER TONZANG THUPIANG\nTTBA G/S a sem Sia Kap Mang in “Kei nong it hiam?” cih Topa hopihna za a, a sih dong Topa adingin citak mahmah hi. Pastor Khan Cing in “Kha Siangtho puksak hi kei na sawn puk uh hi” ci se hi. Kha Siangtho in amah mai puksak ahih manin a muk tat bawk neunau, nungak melhoih nop lailai-in muk bawk sain kikhawm den, Kha daan tuak hi.\nRev. Vial Nang’ zi kiangah thungen dingin pai, a khuadam lua ling keuhkeuh “Topa aw puanlum na guan in” ka cih leh “Hihte thunget tadih ding hilo nang a pia lecin lum pah ding” cih hopihna ngah, puanlum neihsun suahkhia pia pah. (Gamnuam Christian Home neipa Rev. Pau Khaw Lian hong piak khat bek ka neih Suaita (Sweeter))\nSia Vial Nangte inn panin khualai lam inn khatah pai, khat hai, khat pau theilo unaute mu, puanak kang sitset neih sunsun pia leuleu. (Emmanuel upa Thawng Khaw Go in hong piak hi a, “pulpit puan nei ta” ci a nuam man peuhmah hiveng, Kansau tun zolo)\nTua ni zingsangin suaita leh puanak pai mawk ahih manin Tonzang khua lai-ah puantungsilh anghui kawmin zin lam zuan. (Puantungsilh pen Lamzang tate, En Thawn a ka kawm hi a, angkilh om lo hi.)\nLIPO PEN ZU SA MAI\nU Suan Cing (Yn, FGA, Rev. Zelpi’ Nu) in lipo maanhai tawh hong pia, naipak kilkel, zu sa dawn nuam pak lo, hong sawl teitei ahih manin ana’-na tawh dawn, “Muiciai kha leng maw” ci patau, lung-am sam lo aih ciang lungnuam kik. Khuata mipa ka cih tuate hi, tuadan gen ding tam lua himai.\nKA U GAL TEN THAT\n“Amaute’ mit panin khitui khempeuh nulsak ding hi. …MAANGMUHNA 21:4 1993 cialpi tawpni-in hih LST gen ding hong suak a, mipi lawpsak mahmah ding ci-in ka gen kal ka ngaklah mahmah hi. Ahi zongin ka gen taktak ciangin ka khitui hong luang mawk a lamdang ka sa hi.\nTua zanin ka unau sung uah ka ngaih penpen ka U Laang Suan Maishu ah gal ten hong thahsak mawk uh hi. Sinlai gubang hong zen December ahi hi.\nSINGDANG VANGKHUA AH\nCialpi bawl zawh kum 31 sungah ka hat mahmah hun, a beisa kum 25 hun sung pen Christmas leh Christiante ni thupini teng mundangah ka zang den zaw hi. Hun thupite ah thugen dingin hong kisam kawikawi hi. 25 pan 31 kikal bel pumpi hat nawnlohna hangin innkuan tawh ka zat hun tamzaw ta hi.\nTAWPNA GEN NOP\nCovid 19 tawh a si ding kimlai nuntakna hong pia a Sweet December hong zangsak kik Topa tungah lungdamna lianpi ka ko hi. “Topa aw, nang a dingin kong nungta ding a, nang a’ ding bekbekin kong nungta ding hi. Ka ci hong damsakkik inla, hong nungtasak in!” ISAIAH 38:16 TDB\nSI DING KIMLAI\n“Kei ka si kei ding a, ka hing ding hi. Topa’ sepnate ka gengen ding hi.” Late 118:17 TDB Covid 19 hangin ka gim mahmah ngei a, sih leh hin kitello dinmun ka tung ngei hi. Ahi zongin huhna nasep i sem teitei a, Topa in hong hehpih ahih manin damna hong pia hi.\nSUAHNI DAWN NADING\nDecember 24 ka suah ni, dawn thei dinga hinna hong pia Topa tungah lungkohna pawi bawl nading thupha hong lut ziahziah ta hi.\nUSA panin Sia Do Khup’ lawmte in bawng khat lei zawh nading hong khak khin uh a, Kawlgam kiu khat a om Kha tate ahi, Sia Cin Thang & Lunbawi leh Singapore a om hong huh den Lia Julia Ciin-te in zong gan luang khat ciat lei zawh nading hong khak khin uh hi.\nKHITUITE NUNG AH\nKa ute Langh Kap leh Rev. Cin Mung, ka u tapa Thang Khup in Covid 19 tawh hong nusia uh a unau ka tawm mahmah ta uh hi. Ka u Pau tapa khat neihsun Hawm Lian in i gam adingin hong beisan lai hi.\nPasian naseppih tampi leh Zomi tampi in hong beisan ahih manin khitui tampi luang hi. Tuate nungah hih hun manpha hong pia Topa tungah ka lungdam lua hi.\nA ITHUAI MITE TUNGAH\nA it huai mite tungah ka kum zah zui-in thupha dawhin hong vaksak kawikawi Topa hehpihna i phat hi. Tukal bel Suih & Friends-te a a kipan thupha hawmin nisim a hong vakkhia zosak Topa hehpihna phat loin i om thei kei hi. ~ Sia Do Khup\nPrevious: Christmas i cih bang taktak ahi hiam? ~ Rev. Zam Khat Kham\nNext: Kum tam khinte ading theih huai thute\nVondeih Kep Ding – 111 (Dimno’ Pa)\nRev. Vung Za Niang accident vai zaksakna\nNajib innmai ah Police pawlkhat in a encikding in ngakcipta\nTedim khuapi huamsung ah Zinbuk leh tawlngakna inn lamna ding, leitang ngetna tawhkisai gencian kikna\nKa muhpak US Gamthu pawlkhat (9) ~ Awn Za Pau\nKawlgam pan “Miss Asia Pacific World” a ngahnu khamlukhu ki suahsakkik\nTulaai Leitung Thuthang Tuamtuam Updates June 26, 2015


url: =Teddim Thuthak (June 8, 2012) « Nikonghong\nHome » Thuthak » Teddim Thuthak (June 8, 2012)\nTeddim Thuthak (June 8, 2012)\nTeddim khua mi te in, June (1) ni aki vawt Chin State Hlutdaw meeting ah district (kha-zaing) vai ah lungkim ngawlna hang le, CNF zum Teddim khua sung ah koi tu in kumpi te le, CNF vaihawmna tung ah a lungkim ngawl hu in U Hung Ngai Teddim a pai sung khua sung sai theampo khaak bit aa, thim diidee in lak ci in Chin World media te in son hi. Mun tam mama ah, “Khazaing ka nga ngawl uh man in, khua ngai tak in kong muak uh hi” ci in lai ki suang hi.\nJune (1) ni meeting ah, Teddim, Tonzaang le, Cikha township in district (kha-zaing) nga nuam in nge hikale, vote taw khen ciang, Haka le Thantlang in, district nga zaw pumsai hi. Chin State Prime minister U Hung Ngai Teddim a thet ni, khua sung sai 800 bang khaak bikbek a, lampi tung a vaak, a cia mihing khat zong om ngawl in thim diidee hi tuak hi.\nPrime Minister U Hung Ngai in Kam Hau hall ah Teddim khuami ulian teng taw ki mu in nitak nai 3:30 dong meeting vawt aa, son nop papo son vun ci in sam hikale, kuama ding vet ngawl, kuama thu son ngawl hi. Tua ciang U Hung Ngai in district (kha-zaing) vai in Teddim khuami te na lungkim ngawl kong zaa aa, hi thu taw ki sai ka nasep pan tawl ngah tu aki samh le zong ka tawl nga tu hi ci in son hi.\nSaang sya lui ahi, Pa Kam Lian Thang in, Kyianh-khaing-zii party in Halkha le Thantlang sang pang in Teddim langpan in vote pia hi tua hang ka lung kim ngawlna a lak khu hi. ki pholakna (demonstration) vawt hi tuan bua ung, ci in son hi.\nTeddim township Kyinh-khaing-zii party member theampo, ka nasepna pan ka tawl nga tu uh hi, ci in Kyinh-khaing-zii party member ahi, U Hang Khan Khai in son si hi.\nU Hung Ngai sia Thuam Vum Avenue ah zaan khat ngiak ate, Tonzaang le Cikha pai suak tu hi. Tonzang le Cikha khua te zong ah Teddim bangma sai khan theampo khaak in thim diide in om tu khuami theampo thukim ci in ki za hi. Cikha khangno te son bang hile, Tonzang pan Cikha lam tung ah lungphona (demonstration) vawt tu ci in ki za hi.\nBy thawngno in Thuthak on June 9, 2012 .\n← Amish Te Omna Pennsylvania\tUSA Le Mihing Pha ngawl Te →


url: =2018 FIFA World Cup - Russia ~ Thu Tatuam (Siyin News)\nFriday, November 17, 2017 Ngam Dang Thu 3 comments\nJune14 - July 15, 2018 World Cup sung akihel tu ngam 32 kitel thiang zo ahi in Dec 1, 2017 ciangin Group khenna vawt tu uh hi.\nGroup sia Pot1, Pot2, Pot3, Pot4 cibang in khen masa uh aa, Innteek Russia te No.1 ah koi masa hi. Pot khenna sia Nov 2017 Coca-Cola FIFA Ranking bulphu in a khen ahi hi.\nGroup A pan H hi tu aa,\nGroup khat ah Pot 1 pan Team 1\nPot 2 pan Team 1\nPot 3 pan Team 1\nPot 4 pan Team 1 ci bang hi.\nibu winda November 17, 2017 at 2:07 AM\nLinda March 17, 2019 at 2:51 PM\nThanks for an interesting blog. What else may I get that sort of info written in such a perfect approach? I have an undertaking that I am just now operating on, and I have been on the lookout for such info. BanThang TV\nmark johnson July 4, 2019 at 10:39 PM\nSpend your points on all of them right away – they stack, so as soon as one ends, it’ll automatically apply the next one you’ve purchased. Nothing better than earning almost https://www.fifacoinszone.com/fifa-19-coins.html


url: =2013-09-15 ~ TBC-Y\nNsim Thalakna: KILEMNA MINPHATNA\nPosted on Saturday, September 21, 2013by Siam Kim\nKeimah tawh hong kipawlna thu hangin lungnopna na neih theih nadingun hihthu a hong gen ka hi hi.––Johan 16:33\n2 Korin 13\nAlfred Nobel in dynamite a bawlna hangin hauhlawh-in, leitung gal kidona ah zong kido dan kikheelpah hi. Dynamite zatna hangin gal kidona hong lipkhap huaizaw-a, kum simin kilemna ding a vaihawm mi peuhmah pahtawina piak ding geel hi. Tua pen Nobel Kilemna Pahtawina (Nobel Peace Prize) kici hi.\nPasian in kilemna hong lah nadingin A Tapa hong sawl hi. Jesuh hong suah ciangin vantung mite in tuucingte kiangah, “Leitung ah kilemna om henla, mite tung nopna om hen” (Luka 2:14) ci-in taangko hi.\nLai Siangtho in kilemna pen, Pasian–mihingte tawh kilemna (Rom 5:1) ci hi. Mawhna in Pasian tawh hong kigamla sak hi (tg. 10). Jesuh hong paina le sihna hong thuakna hangin Pasian’ hehna kamh hi. Amah tawh i kilem theita hi. Pasian tawh hoih tak i kilem zawh ciangin, Jesuh in mihingte’ kikal aa om kigal neihna khempeuh sumai hi.\nA dang khat leuleu-ah Pasian ii kilemna (Fil. 4:7) cih zong om hi. Ama’ tungah i deihna teng thuum nading khuan ngah i hih manin, patauh ding bangmah omlo hi.\nJesuh in leitungah kilemna hong pia khin ahih manin, Pa’ taklam tokhom ah tu hi (Heb. 12:2). Tuni-in, Pasian tawh kilemna hitaleh, Pasian’ kilemna hitaleh a neite i hi hi.– C.P.Hia\nNgai un! vantung mi’n la sa,\nA suak Topa minthanna;\nLeitung nuamna hong khangsak,\nMawhna khempeuh phel ding ci.—Wesley\nKilemna maan in gal omlohna hilo a;\nPasian’ ompihna hizaw hi. —Loveless\nNisim Thalakna: HAKSATNA MUN\nPosted on Friday, September 20, 2013by Siam Kim\nNote kong nusia ngei kei dinga, kong tamasak ngei kei ding hi.– Hebru 13:5\n2 Korin 12\nLeitung pilna tawh nasep ding hong haksat semsem ciangin, Scientist khat pa in ansai khat ah nasem hi. Lai Siangtho thusin khit nitak khat amah in a nasep a baihloh zia le kiniamkhiat a kulzia hong gen hi. Amah in, “Kei’ kong gentheih ding thu khat pen khangnote in kei’ upna bangci bang hiam cih thei nuam mahmah ding hi” hong ci hi. Khatpa in, “Na kiniamkhiatna hong zahtak ing. Na upna zong tua tawh kizawitawn dingin lam-en ing” ci hi.\nKa lawmpa bangin, Philip zong Samaria ah nasem dingin Pasian in a sawl ciang a ngaihsut tam ding hi (Sawl. 8:4-8). Sehnel gam khat va tunga (tg. 26), tua munah Ethiopian mi khatpa in Lai Siangtho hilh cian ding a kisapna va tuakkha dihdih hi (tg. 27-35). Tua mun aa ding a kisawl ahikha tam!\nJesuh in hong nusia ngeilo ding hing ci’n hong kamciam ciang (Matt. 28:20; Heb. 13:5), i haksat laitak le nop i sak laitak hun zong hi thei hi. Haksatna sungah Topa ading i sepna khat peuhpeuh, Pasian in Ama’ geelna bangin bangci sep hiam cih i en ding hi.\nHaksatna sungah Topa en inla, nang tungtawnin na hong sem hi, cih na mu ding hi.––Randy Kilgore\nLunggimna -- Ama’ lungkimna,\nA hoih na khat beek iksik lo;\nPampaihna sung nangawn-ah,\nAma’ hong itna dim veve. —Young\nPasian ading a kihong lungsim pen\nAma’ kammal a khanna ding leihoihna a hihi.\nNisim Thalakna: KIKHEL HUN\nPosted on Thursday, September 19, 2013by Siam Kim\nTua lai mun-ah zong amah in Topa adingin Biakna tau khat bawla, Topa tungah thu a ngen hi.––Piancil 12:8\n2 Korin 11:16-33\nThu-um mi tampi takte in Lai Siangtho simna le thungetna tawh nisim-in hun zang nuam tek uh hi. Khat veivei ciangin, nasep tawh kibuai mahmah leuleu hi. Tua bang buaina in nisim-in i hunte hong guksak theizel hi.\nOswald Chambers in Topa hong ompihna minutes 5 sung nangawn-in na lianpi kisemzo hi, ci hi. “Hun tomno sung Pasian’ kammal ka sim ciangin thupia ka sa a; Hun tampi lakna tawh eite a kikheel hilo-in, vaang a nei hatna khat in eite hong tuam ciang hizaw hi. Pasian le a kammal tawh minutes 5 sung bekbek zatkhopna in zong ni khat sung tawntung ading kicing hi” ci hi. Chambers in tua bang a gen ciang uang genlua peuh na sa kha ding hi. Ahi zongin a vanglian mahmah thungetna cih zong tawmvei sungin zong a piang thei mahmah ahi hi. Pasian vanglian mahmah hiven!\nKhat veivei ciangin i hunte pen manlahna kawmkal-ah Topa’ aw zak ding le Amah tawh kiho ding kitasam thei hi. Koikoi-ah om taleng, Abram bangin i kha ading Pasian’ tau a lamzote i hi ding hi (Pian. 12:8). Amah’n vangliatna tawh na hong sem ding hi. Pasian tawh hun lak ding na buai mahmah ciang, minutes 5 bekbek tawh kipan phot in. I Topa in eite tawh kimuh khop ding pen lawp mahmah a, Ama’ vang kilatsak nading zong ngaklah den hi.–Dennis Fisher\nA vanglian Topa, keimah tawh hun lak ding\nut na hih manin ka lungdam lua hi!\nKa kammalte hong thusim Na hih manin lamdang ka sa hi.\nKei’ tung pan awging khia ding na zaknop pen ka lungdam hi.\nPasian tawh kiho in–Amah’n Na lungsim hong za nuam hi.\nNisim Thalakna: PASIAN’ VAIHAWMNA\nPosted on Wednesday, September 18, 2013by Siam Kim\nMihing in thu geel a, ahi zongin Topa’ deihna bangin kisemkhia hi.––Paunak 16:9\n2 Korin 11:1-15\nKa lawm Linda pen zatui lam missionary dingin a neutuung peka ama’ ki-apna ahi hi. Pasian it mahmah khat hi-a, zatui zaha haksatna munte ah siavuan nasep semin ahih theih bangin Topa’ nasep ding lunggulh hi. Ahi zongin Pasian in tua bang na geel lo hi. Linda pen zatui lam tawh kisai missionary ahih sam hangin, ama' ngaihsut bang hilo hi.\nKum 14 a phak ciangin, Linda pen khan tawna damlo ding natna khat ngah kha-a, kum khat sung bekbek in zato ah tamveipi lum-in kikhei zel hi. Tua natna siahuai pan a nuntakna suakta liamliam ahih hangin Nipi 2 sung bang khua phawklo-in, kha 6 sung bang mittaw-in omlai hi. A suahni pawi zong inn ah ciahvetlo-in zato ah nihvei sitset bawl zen hi. A nuntak ding zong kilam-en nawnloh hun zong tamvei mahmah hi. Ahi zongin Linda pen a lawp, lungdam, le mite a maitai den numei khat ahihna a nuntakna-ah kimu thei hi. Amah in kei kiangah, “Ka neutuung aa zatui lam missionary sem ding cih ka ngaihsutna pen hih zato sung na hi mawk ei. Kei pen Siavuan khat suak khalo citciat-in, mi cina khat peuhin na omkha ing!” ci hi. Bangzah taka cina agim phial zongin, Pasian’ vang in amah taan den hi.\nLinda in Sawltak Peter’ kammal nuntakpih ka cinuam hi. Haksatna tuamtuam sung ah amah lungdam a, a upna hangin “phatna, pahtawina, le minphatna” cihte Jesuh Khris tungah pia tawntung hi (1 Peter 1:6-7).––Julie Ackerman Link\nTopa, koikoi ka tung zongin ka lungdam.\nNa na ka sem thei veve hi. Nangma’ lim kilangsak in,\nkei, hih munah tung ding zong ka kisa kei hi.\nNa geelnate laikung tawh gelh inla,\nPasian in a phiatna nei ahihlam zong tel in.\nNisim Thalakna: I KIIM I PAAM-AH PASIAN I MUHNA\nPosted on Tuesday, September 17, 2013by Siam Kim\nI KIIM I PAAM-AH PASIAN I MUHNA\nLeitung khempeuh Ama’ minthanna tawh kidim hi!\n2 Korin 10\nKa teenna mun kiim le paam-ah Pasian’ bawlsa a vangliatnate, le nisim-in vai hong kidawnziate nop ka sa mahmah hi. Tunung deuhin singlak-ah mawtaw tawh ka pai-a, tua mun-ah a san le naipaak tawh kidim singkungte ka mu-a, vandumpi tawh ka muhkhop ciangin nopci ka sa mahmah hi.\nKhuahun hong kikheelin guah hong phin-in, phalbi daitui hong kaai hun ciang, vuukte in mual le guam hong tuamta uha etlawm zawtham lai hi. Tua khit ciangin khuakhal hong tung leuleu-a, a sisa singkung singtehte zong hong selkik-in paak hong palh-in mel tuamtuam tawh hong kidimkik leuleu hi.\nI teenna leitung en kawikawi lehang, eite in “Leitung khempeuh Ama’ minthanna tawh kidim hi” (Isa. 6:3) cih kammal a maan taktak ahihna i phawk ding hi. A lamdang thu khat ah hih piansakna khempeuh pen mawhna thu hangin siamang hi (Rom. 8:18-22) kici ta lawmlawm hi. Ahi zongin Pasian in ama’ khut tawh a bawlsate a etlawm kik dingin geelna nei veve hi. Tua in Ama’ itna hi-a, i mawhna bangzah takin a tam zong, itna tawh hong selsak ahih manin tua itna hangin hoihna thupha tampi i ngah thei hi.––Joe Stowell\nTopa, Nangma’ hehpihna le itna in hong tuama, tuate hong muthei sak in.\nNangma’ bawlsa nate hangin\nNa hoihna hong musak thei na hih manin ka lungdam hi.\nNa khut tawh Na nasep lamdangte hong muthei sak in.\nPasian’ khutma ahi Nate’ hoihna tungah\nna lungdam ding mangngilh kha kei in.\n15 sep 2010 photo\nPosted on Monday, September 16, 2013by Htaung Kyint\nခရစ္ေတာ္ အတြက္သာ မဟုတ္ခဲ့လွ်င္ ~ Hanthotna by Rev. Mang Khan Suum\nRev. Mang Khan Suum\nLapawl ~ Church Choir\nChurch Choir (15 Sep 2013)\nPosted in Audio, Photo\nThugenna tom ~ MIT\nPhatna La (Group Song) ~ MIT\nPhatna La (Group Song) ~ MIT (15 sep 2013)\nNau apna: Tg. Nang Sian Vaan ~ Church Pastor\nNau apna: Tg. Nang Sian Vaan ~ Church Pastor (15 sep 2013)\nLai Siangtho Sinna (Matt.12:1-21) ~ Asst. Pastor Zam Khen Khai\nAssit Pastor Zam Khen Khai (15 sep 2013)\n1 Tua zawh a sawtloin Sabbath ni khatin mangbuh lo nawkin Jesuh a pai hi. A nungzuite a gil uh kial ahih manin mangbuhvuite zutin a ne uh hi.\n2 Farisi mite in a muh uh ciangin Jesuh kiangah, "En in, Sabbath ni-in i hih dingin a kilawmlo gamtatna na nungzuite gamta uh hi," a ci uh hi.\n3 Jesuh in amaute kiangah, "David leh a kikholhpihte a gilkial laitakun David' gamtatna thu sim ngeilo na hi uh hiam?\n4 Pasian' innsungah amah lut a, siampite lobuang, amah leh a kikholhpihte in a nektheih ding a hilo Ompihna Anlum la-in amah leh a kikholhpihte in a ne uh hi.\n5 Tua ahih kei leh zong siampite in Sabbath sim mahin biakinn sungah Sabbath thukham khial napi-in mawhsakna a ngah tuanlohna thu uh, Moses Thukham sungah sim ngeilo na hi uh hiam?\n6 Note kiangah kong genin-ah: Tua biakinn sangin a lianzaw khat hih lai-ah hong om hi.\n7 Lai Siangtho sungah, 'Ganhing tawh biak ding ka deih kei a, migitna ka deihzaw hi,' a cihnopna thu teltakin thei le uh cin a mawhlopi kimlai na mawhsak kei ding uh hi.\n8 Bang hang hiam cih leh Mihing Tapa pen Sabbath ni a ukpa ahi hi," ci-in a dawng hi.\n9 Tua lai panin Jesuh paisuakin amau kikhopna innsungah a lut hi.\n10 Tua lai-ah a khut langkhat a zaw mi khat a na om hi. Jesuh gamta khial hi, ci-in a mawhna a zong nuam mi pawlkhat tua lai-ah om uh ahih manin tua mite in Jesuh kiangah, "Sabbath ni-in cina damsak ding a kilawm mah ahi hiam?" ci-in a dong uh hi.\n11 Jesuh in amaute kiangah, "Note khatpeuh in tuu khat nei un la, Sabbath ni-in dum sungah tua tuu kia leh, tua tuu va lenin kaikhiato ding hilo na hi uh hiam?\n12 Mi pen tuu sangin nakpi takin manphazaw ahih manin Sabbath ni-in a hoih sep ding a kilawm ahi hi," ci-in a dawn' khit ciangin\n13 A mipa kiangah, "Na khut zan in," a ci hi. A mipa in zong a khut zanpah a, midangte mah bangin hoihtakin a damkik hi.\n14 Ahi zongin Farisi mite paikhia uh a, Jesuh a thahtheihna ding uh vai a hawm uh hi.\n15 Jesuh in amah a kisawmna thu a theih ciangin tua mun panin a paikhia hi. Mi tampi in amah hong zui uh hi. Amah in cina mi khempeuh damsak a,\n16 Pasian in kamsang Isaiah tung tawnin a gen thu a tun'theihna dingin, kuama kiangah ama thu a genlohna dingun thu a pia hi. Tua a genna-ah,\n18 "Keimah in ka teelsa ka nasempa, ka it mahmah, ka lungkimnapa en un. Keima Kha ama tungah ka pia ding a, Gentail mite tungah upna man a pulak ding hi.\n19 Amah in thu seelloin, a aw sangsaklo ding a, konglakah zong a awging kizalo ding hi.\n20 Amah in a zawngkhal mite dopbawl ding a, a cimawh mite tungah migi ding hi. Thuman thutang a gualzawhsak mateng khawl ngeilo ding hi.\n21 Gentail mite in amah bek mah lametin nei ding uh hi," ci hi.\n15 Sep Bulletin\nNisim Thalakna: PASIAN’ DEIHNA\nPosted on Monday, September 16, 2013by Siam Kim\nTopa in mi a lam pai nading laka, ama lungkim bangin a gamtapa amah in a kipsak hi.\n2 Korin 9\nHaksatna i tuah hun ciang Pasian’ deihna eite in i zong zel hi. Eite in, kei tungah bang hong piang ding ahi zentam? Kei hiah omcip ding maw, ahihke’h mundang ah paikhia ding? i ci hi. I theihnop taktak leh, Topa’n tu laitak bang hong sawl cih i theih ding kisam-a, a nung ciangin bang sem ding cih Topa’ lamlahna i ngak ding ahi hi.\nNa teel khit khat na zuih tak ciangin, bang sepzom ding cih na thei ding hi. Khat khit khat hong kizom toto ding hi. Tua pen Pasian’ tawh kalsuanna ii manphatna ahi hi.\nNang in, “Kal masa suan khin leng, bang hong piang lai ding?” ci-in na patau hi. Tua pen Pasian’ nasep ding ahi hi. Ei’ sep ding pen tuni hong sawlna zuih ding hi-a, mailam hunte Ama’ khut ah ap ding ahi hi. Late laphuakpa in i kalsuanna khempeuh “Pasian in geelkhol khin hi” (37:23) ci hi. Tuni lamlahna i kisappeen hipah hi. Zingciang ading ei-a ding kisamlo hi. George MacDonald in, “Pasian’ laibu sungah zingciang ading bang kigelh cih i thei kei-a; i mai-a khat bek i mu thei hi. Thu piang khat ii deihna tangtung lo pi-in, a mawkna-in maimang lo hi” ci hi.\nPasian’ deihna thei-in tuni upna tawh limtak zui zo lehang, Amah’n tuni sung hong zawhpih lua ding hi. Jesuh in, “Zingciang thu ding ama thu-in omsak lel un” (Matt. 6:34) ci hi.–David Roper\nPasian in ka zuih lampite thei\nKa lungkhamna, natna le dahnate;\nAma’ tate Amah’n nusialo,\nAma’ Tate Amah’n it hi.___Bosch\nPasian’ gamtatna lampi a theite le tua lam a zuite in thupha ngah mite ahi uh hi.\nNisim Thalakna: A TAANG NUNTAKNA\nPosted on Sunday, September 15, 2013by Siam Kim\nA TAANG NUNTAKNA\nMidangte in na gamtatna hoihte uh a muh ciangin vantunga om na Pa uh min a phat theih nadingun mite mai-ah khuavak bangin na kilangsak un.–– Matthai 5:16\n2 Korin 8\nLeitungbup Basketball kipawlna in a taangko khiatna-ah, hih kimawl na pen leitung ah mi tam-et penpen nihna hi-a mimal awn 450 in en uh hi, ci hi. US gam-ah March kha-in kipan-a tua hunin makai minthang John Wooden’ tangthu kigen den hi. Kum 27 sung a makaih lai-in ama’ pawlte in 10 vei vilvel a khatna ngah uh hi. Amah ahihleh 2010 kumin hong nusia khina, amah pen ama’ gualzawhna hangin kiphawk hi nawnlo-a, amah mah a kiphawk hita hi.\nWooden pen Khristian upna ah zong thahat mi khat hi-a midangte zawh ding cih lungsim zong a pua den khat ahi hi. Ama’ tangthu Kei Siapa Hong Kici cih laibu sungah “Mite ka theihsaknop thu in basketball cih pen a thupi pen hikei. Tua pen i nuntakna hun sungah thupitna themno ciik bek nei hi. A gualzo taktak nuntakna khat bek oma, Honpa’ khut sungah ama’ upna a koih ngamte hi uh hi. Tua bang a koihzawh mateng, tua mipa/nu pen tupna neilo aa nungta bek hi ding hi” ci hi.\nJohn Wooden in a sepna tawh Pasian’ minthangsak-a, tua banga nuntak ding eite hong to hi. Jesuh in, “Na khuavak uh mite’ muhna ah tangsak un. Note’ na hoih bawlte a muh theih nading le vana Na Pa’ min thanna ding ahi hi” (Matt. 5:16) ci hi.–David McCasland\nLam hong lak in, Topa, ka khuavak tangsak in\nMidangte ading etteh huai hong suaksak in;\nNangma’ zia amaute musak nuam in. —Neuer\nTangkhia in – mun bu-a meivak na hi-a, mualtung meikhuampi na hi zongin.


url: =Tulaai Leitung Thuthang Tuamtuam Updates Feb11, 2015 :: ZOMI DAILY\nposted on 12 February 2015 at 1:45 pm Lomkholna: Khawmpau, Myanmar, News, World, Zomi\n· Europe gam ah gambeel ngending a pai Tembaw nih Mediterranean tuipi tung ah February 10 ni in kibung a mi 9 kihonkhia zo in mi 300 tuihualpi in valhtum hi ci in Italy gam UNHCR tanupi Carlotta Sami in February 11,2015 ni in genkhia hi. Hih akihon khia zo mi 9 te peen Piantit pau pauthei in vombengbang geuh uh ahihman Africa gam nitumna lam mite hiding in ummawh uhhi. BBC\n· Yemen gam sung amau le amau buaina hang in khamuanna kiam hiaihai ahihman US,UK leh Piantit te in apailaai zumpi te uh khakcip phot in agammi kheempeuh uh samkikphot ding in February 11 ni in taangko uhhhi.UK leh US ten February 11 ni mah in khak kipanpah uha, Piantit ten February 13 nipan khakphot ding ci uhhi. BBC\n· South Korea gam Inchoen International Vanleeng tualpi gei a om tuitung apai Leipi tung ah February 11 ni in Bus khat in mawtaw khat aphut khaak nahang in mawtaw a theihsa 100 vaalding khat leh khat kiphu kha zihziah uh ahihman in mi 2 si in 42 liam a aliamte lakpan mi 8 gim mahmah uhhi.BBC\n· US President Obama in US ten kha 7 sung bang IS migilo te Vanlam tawh Beltung ikhiat khiat hang in Pu ten Beltung ongkhiat cilel uh a, kizo siangthei mahmah lo ahihman ci in Leilam Gaalkaap tha mahmah zang in viksiang theihnading Congress tetung ah February 11, 2015 ni in phalna ngetna laai puakto ta hi.BBC\n· Nungdeuh mahmah in Taiwan Taipei khuapi ah akia TransAsia vanleeng company te vanleeng hawlkheem peuh amuan huai taktak mah hiam ci in February 11, 2015 ni in kumpi lampan laaivuansak kik uha, mi 29 kia mawk ahihman in anasepna pan uh kikhawlsak hi. Tua ban ah nung a akia vanleeng tung asi 42 te TransAsia company ten mikhat $470,000 ta tawh a innkuanpih tetung ciat vuah thuumna bawl uhhi.BBC\n· Sen gamte President Pu Xi Jing Ping leh US pResident Pu Obama February 11 ni in Melmuhloh tongsan tawh kiho khuankhuan uha, maitang kingat hilo ahihman in aw khum tuaktuak mahmah agennop thupi peen bang uh mangngilh liang nuamsa uha, tualaai tak President Pu Xi Jinping in September khaciang thupi tak in US gam konghawh ding a tuaciang Iran Nuclear vaai, Computer gaal kidona vaai leh Leiba vaai kikum ni kici in OK lah cihtawh phone khia uhhi.VOA\n· Ukraine gam ah daihna aomtheih nading in Ukraine,Germany,Russia leh French gam makaaite Belarus gam Minsk khuapi thukikum ding in February 11, 2015 ni tungkim dimdem ta uhhi. Kilem ding thukikupna kipan zong kipan naailo in Russia te sawltaak tapong te leh Ukraine gaalkaap te nasiatak nakikaap uha, mi nautang 2, gaalkaap 19 si in 78 naakliam mahmah uhhi. Kawlgam tawh kisut naciang khat nei sa ing. VOA\n· February 12,2015 ni a Nypidaw khuapi a kibawlding Kawlgam Union Day ah kahding kawmding leh bang hamphatna kangading om cih engualgual ding in Mualtungmi thautawi khenkhat Nypidaw Feb 11 ni in tungkhinta uhhi. HIh Mualtungmi thautawi telak ah diak in CNF zong tungkhin a Dr Suai Khal bang zusai zongpah bualbual hileh kilawm hi. Kawl ten naupang bang ah akheem pakpak zawhloh uh, Kachi,Kaya leh Palong ten bel Kawlgam Union naaikhang kikaap kaap lai hang in ko ongpai zokei nung cihsan ziau uhhi.RFA\n· Kokang-Sen te leh kawl gaalkaap te Feb 9-10-11 sung in 12 vel sinsin kikaap uha, Kawlgaalkaap ten Helicopter, Machine Gun leh gaalvanleeng te zangliang in dolah keei uhhi. Palong te leh Rakhaing te honkhat zong hi Kokang-Sen te kiang ah om uh ahihman in gaaldona sung ah kihel loh theihloh in kihel uhhi. Sen kumpi ten bel khat lah ka tem khat lah abul himawk uhcin athu hoih pending kikum unla kimai sak le vua cihsan uhhi.RFA\n· Kawlgam sung a zatdinga kumpi te bawltawm Pilna tawh kisai thu milet pi deihlohna tawh hansanna alak sangnaupang te leh Kumpilam, Kumpi sawltak palaaite le Pilna lamtaw kisai thuneite hih Lutang 4 teng kimuhkhopna February 11, 2015 ni in Yangon khuapi ah kimu khawm uha, Sangnaupang ten get bangbang kumpi lampan aw-aw, he-he cimawk uh ahihman in thukimna hoih ngahphot tadih uhhi.VOA\nPrevious: Thucinh thutang (M)\nNext: Lungsimthu – Lungsimtawng\nA hehbaih mahmah naupangpa leh Siktukilh thu


url: =LoveHagz's Kik Usernames Profile\nKik Username for LoveHagz\nFind the Kik Username for LoveHagz listed below\nYou must be logged in to view kik username for LoveHagz.\nHELP!!! My Boyfriend Left ME KIK ME LoveHagz\nLoveHagz is 18 years old.


url: =A-level Ancient Greek Tutors in Aylesham\nA-level Ancient Greek Tuition in Aylesham\nAylesham A-level Ancient Greek Tutors\nThe cost-effective way to find A-level Ancient Greek Tutors in Aylesham.\nUnlike a private tuition agency, tutors advertise with us, meaning you can contact them for free. It's never been easier to learn A-level Ancient Greek in Aylesham!\nDistance from Aylesham: 43.1 miles\nDistance from Aylesham: 57.1 miles\nDistance from Aylesham: 61.1 miles\nDistance from Aylesham: 61.8 miles\nDistance from Aylesham: 64.3 miles\nDistance from Aylesham: 64.4 miles\nDistance from Aylesham: 65.2 miles\nDistance from Aylesham: 65.8 miles\nDistance from Aylesham: 66.6 miles\nDistance from Aylesham: 69.2 miles\nDistance from Aylesham: 82.1 miles\nDistance from Aylesham: 112.6 miles\nDistance from Aylesham: 114.1 miles\nDistance from Aylesham: 374.9 miles


url: =Gham-E-Aashiqui Song Lyrics Rahat Fateh Ali Khan\nGham-E-Aashiqui Song Lyrics from the Movie , sung by Rahat Fateh Ali Khan. The song is composed by Kamran Akhtar and the lyrics are penned by Parveen Shakir. Discover more 2020, Hindi song lyrics, New song Lyrics songs lyrics...\nGham-E-Aashiqui Song Lyrics from Title Song sung by Rahat Fateh Ali Khan. Learn, Gham-E-Aashiqui Song Lyrics meaning in English/Hindi\nLyrics: Parveen Shakir\nCast: Rahat Nusrat Fateh Ali Khan\nLabel: Ustad Rahat Fateh Ali Khan PME\nGham-E-Ashiqui Song Lyrics\nGham-e-ashiqui teri raah mein\nShab e arzoo teri chaah mein\nJo ujad gaya woh basa nahi\nKabhi un ke der kabhi darbadar\nGham-e-ashiqui tera shukriya\nTeri hath vich dor ve saaiyaan\nUtte mee da ki zor ve saaiyaan\nGhum sum baithi kamleyaan wangu\nAndar chup da shor ve saaiyaan\nMagar aaj hum hai juda juda\nWoh juda huye tu sanwar gaye\nYun hi sar jukha ke guzar gaye\nगम-ए-आशिक़ी तेरी राह में\nशब-ए-आरजू तेरी चाह में\nजो उजड गया वो बसा नहीं\nजो बिछड़ गया वो मिला नहीं\nकभी उन के दर कभी दरबदर\nगम-ए-आशिक़ी तेरा शुक्रिया\nतेरी हाथ विच डोर वे साइयाँ\nउत्ते मी दा की ज़ोर वे साइयाँ\nगुम सुम बैठी कमलेया वांगु\nअंदर चुप दा शोर वे साइयाँ\nमगर आज हम है जुदा जुदा\nहम जुदा हुए तो बिखर गए\nतू जहां मिला तुझे देख कर\nना नज़र मिली ना ज़ुबान हीली\nयून ही सर झुका के गुज़र गए\nहम कहाँ कहाँ से गुज़र गए.\nTip: You can learn the meanings of Gham-E-Aashiqui Song Lyrics in English/Hindi by hovering over the highlighted word.\nGham-E-Aashiqui Song Lyrics Video


url: =US, Iowa State ah Pa Stephen Pau Suan Kim (Tonzang, Naulak) thautawh kikaplum :: ZOMI DAILY\nposted on 22 April 2017 at 11:12 pm Lomkholna: Dahpihna, News, Sawltak, Tonzang, Zomi\nUSA, Iowa State sungah Zomi khat thautawh hongki kaplupsak cih Facebook lawmte tungtawn in kazakkhak uhciang in asanggam te ki hopihpah a, athupiang pen anuai abang ahihi.\nHongki kaplupsak pen Pa Stephen Pau Suan Kim hi a, Tonzang khuasuak, Naulak beh, RC pawlpi ahihi. Tulaitak Iowa State, Des Moine City ah a innkuan un ateeng uh ahihi.\nPa Stephen Kim pen kum 41 phakhin in, azi tawh tapasal 3 nei uh a, innkuan nuam asak hialhial mahmah laitakding uh ahihi.\nAsihna ahangpen thautawh hongki kaplupsak hiding cihciangbek kizaphot a, zato te’n asihna ahangtaktak “Cause of Death” genkhia nailo uhhi. Pa Stephen Kim ii azi pen ansai ah nasem hi a, 21 April 2017 nitaklam in atate tawh azi dawnding in mawtaw khattawh akuankhia uh ahihi.\nPa Stephen Kim in mawtaw Parking dingin akithawi laitak in mivom te pasal 4 in mawtaw kongkhak kiu uh a, apa tawh kiho uhhi ci’n Pa Kim ii atapa upapen kum 8 aphapan tungtawn in kiza hi. Anau tenih pen mawtaw sungah ipmu uh a, bangmah phawklo uh cihi.\nMivom te’n apa kiangah sum ngenhiam, bang kiho uhhiam cihpen atapa in theicianlo hi. Ahi zongin tua mivom te apaikhiat khitciang in apapen ki hopih theinawnlo in sisan khawng amuh ciangin atapa zong patau in ageinai aom te kiangah huhna ngein palik te ki sapsak hi.\nHih buaina Incident apianhun pen 21 April 2017 nitaklam 10:30pm hunpawl ahihi. Zato Emergency atun ciangin 11:15pm hunpawl hita a, Pa Stephen Kim pen anuntakna beikhinta hi.\nZato pan thunei te genna ah X-ray pen hoihtak kizaih in, a awmlam liamna lianmahmah khat om ci uhhi. Thautawh kikap hiam cihpen genkhiatkhuan neinailo uh ci a, ahi zongin athu akician in Sunday niciang in ki theiding ci uhhi. Aluanghawm pen Monday ni ciangin ki latheiding cihzong kiza hi.\nUSA gamsung ah Pa Stephen Kim ii asanggam te pasal 2 zong om uh a, a sanggam tepen Augustine Suan Sang leh Dominic Nang Muan Lian te ahi uhhi.\nMalaysia, Meluri vengsung ahzong a upipa uh Pa Gin Khan Mang te innkuan aom laitak uh ahihi.\nPa Stephen Kim ii asanggam a upinu inzong nungkum November khasung in Tonzang ah hongnusia hi. Apa inzong hong nusiakhin hi a, anu pen tulaitak Tonzang ah asanggam numei khattawh om uhhi.\nRelated: A tate 3 mai ah thautawh kaplum athuak Pa Stephen Pau Suan Kim (Tonzang, Naulak)\nPa Stephen Kim ii anutsiat adamlai anu, azi atate, a sanggam te thanem mahmahding uh ahih manin thungetna ah phawkciatni. Dahpihna lianpih tawh, ZD Sawltak #zomidaily\nPrevious: Zomi exodus Laibu Australia hong tungta ~ Khaibawi\nNext: Vondeih Kep Ding – 107 (Dimno’ Pa)\nPasian gensia te leh a lawhtak uh ~ T. Sawmlian


url: =· Syria gam khunglam Hassakeh province sung khau neu 10 IS migilo ten tuma ni 2 pan kipan umcih uha, Assyrian Christian biakna zui amat uh tuniciang 220 cingta ci in SOHR te in February 26, 2015 ni in taangkokhia uhhi. Hih amat te uh peen ahingtang a amat uh hia, amat kawm un athahlup zong pawlkhat om ci in gen uhhi.Hih thu hang in Kurd gaalkaap te leh US le apawlten zong nasiatak February 25 ni in dopah uha, Iraq gamtawh akizopna lampi bulpi khaktan zo uhhi.BBC\n· IS migi te lakpan Amai tuam in asang zeza Mihing takpi Ak ngawngtan bang in atangiapgiap Jihadi John akici pa peen amin taktak Mohammed Emwazi hi in kum 27 pha a, London nitumna lam a teeng in University of Westminster pan Computer programe tawh sangman ci in thukan te February 26, 2015 ni in pulaak khia uhhi. Amah peen Somalia gam a mgilo al-shabab tetawh zong kizom ngei a misok khat a kiciamte ci uhhi.VOA\n· Nigeria gam khung lan Biu khua aom Bus khawlna ah Boko Haram te Bomb sukham uh ahihman in mi 17 si a ahun kibang lian pawl mah in Jos khua sung ao m Bus khawlna mun ah Bomb mah puakkham sak uh ahihman in mi 15 si hi.BBC\ncustom writing cvs link\n12/17/2016 02:11:46 am\nYour updating news has fresh info and very good for me. I use this article some lines in my speech because it has good moral. I am very happy after performing your writing line in a speech front of the school because all of them give the positive response.\n1/26/2017 05:35:19 pm


url: =‘Monu’ i thusim (The mystery of the Bride) ~ Dim Lun Zam :: ZOMI DAILY\nposted on 28 March 2017 at 7:53 am UTC+9:30 Lomkholna: Biakna, Dimlunzam, News\nKhuapi lam manawh in ka zin lai tak un, khua nawl khat ka tun uh ciangin, mual pang khat ah ka tawlnga uh hi. Tua laitakin, Siapa in agal a khuanawl akibawl pawi dan khat kawkin, “En dih ve hia teng ah” ong ci a, kei zong ka et kawm in,”Mopawi ahih kei leh mopawi ding kiging hi ngel un teh” ka ci hi. Monu in puankang atual dildel khat silh kawm sa in, a moliah teng tawh Paakhuan sungah, vak hialhial uh hi.\nSiapa in, “hia i gal muh pen in a thupi mahmah leh alian mahmah thusim khat nei gige hi. Tua bek hi lo in, tua thisim i a lim a hi lai ve. Hih thu pen a om takpi itna ngaihna tangthu khat ai ve” ong cih beh hi.\n“Monu” acih pen ei mimal khatciat i dinmun ding etsakna tawh ong ki siam ong ki bawl hi ve.”\n” Sia aw, tel pha keng.”\n‘Eite pen ong bawl pa in, Monu ding a ong bawl hi a, ei te khat kia bek pen kim/kicing cih om thei ngei lo. Ih lungsim tawng penpen, i lung tang sung pan in, lunggulh khat ki nei in, tua ih lungulhna pen bangin ong lungkim sak a, bangin kicinna ong pia thei ding ahi hiam ci in i zong zong hi. Mo nu in a koppih ding Mopa ki sam hi. Eite zong, tua mah bangin, kilangsam ki kopsam den a, tua mopa pen ikop pih ding hi a,mopa tawh i ki muh masiah i kizop pih ding a zong thapai te i hihi.\n“Ki zoppih-i bang teng tawh kizom ding”\n“I Lungtangin lunggulh khat nei in, i ngaihsun hi__Tua in, mihing maw, minthanna, neih leh lam te, gualzawhna,sum leh pai, mel leh sa hoih na, it na ngaihna, innkuanpih,vangliatna, ngimna cih te ban ah tampi om lai in teh. Mo nu in,zonkhat nei in, a muh masiah lung nop cih omngei lo ahi ve.\n“Sia aw, tua hi leh monu in a zonzon pen a muh masiah a lungkim zo ngei ken teh maw?.”\n“Den a i gen ‘NA’ te pen ‘Mopa’ hi lo a,tua teng i neih hangin’ i lung a kim zo ding bang hi kei.”\n“A ma MOPA pen kua hi dingahia?\n“A ma MOPA pen a mah a bawlpa ‘Pasian’ i cih pen a hi zen ve”\n“Aw hi mawk maw, tua hi leh amah i zon kul ve maw.” ” Zon a, muh bek hi lo dingin’ tenpih’ kul ngiat ding ai ve”.\n“Pasian ‘tenpih’ ding lah na ci zawzena? Bangcih tenpih ding i hi a?”\nNa nuntakna khempeuh, na lungsim khempeuh, na pumtung na khempeuh , na lunggulhna khempeuh, tawh kizom ding. Tua ciangbek, na lung ong kim dingin, kicin na na mu pan ding hi. Na lungtang sung a om’ na lungulh luatna i thusim pen mopa’ bek mah ahi hi. Monu i deihna khempeuh in PASIAN’ a hihi.\nMission: A ma ki muh/zop nading ong liah, ong dal thei ding, nakhempeuh pai khia in,na lungsim tawng penpen tawh MOPA zom in.\nDeu : 6: 5; Song of songs 1:1-4; Ephesians 5:28:32 (Canh Day 6)\nPrevious: Vondeih Kep Ding – 103 (Dimno’ Pa)\nNext: Australia gamsung ah “Cyclone Debbie” kici huihpi guahpi in nawkgawp ~ ZD


url: =Kimpu leh Kimpi – 7 ~ Hau Za Cin :: ZOMI DAILY\nposted on 7 August 2010 at 10:21 am Lomkholna: Article, Hauzacin\nKimpu leh Kimpi – 7\n“Good morning” … zingsang ni na suak sinsen ta hilo maw… zantak lawm Mutpu sawt hong tu lua a khangma kai veleh. Ka sanglut hunta… kithawi mengmeng ning… ann zong ne man nawn dah ning, sun ciang Nuamno te tawh….\n“Hello everyone.. good morning”\n“Hello Kimpu… good morning lua nawnkei in, noon hi dekta ei.. .ziakai si cia, class nih bang kizota a, bangci?”\n“Aha… nothing, really nothing… manlahna a dang khat nei pak a hong ziakai ka hi…”\n“Aw… zan nitak lam Nuamno te tawh Nuamno Niangtui Nunnuam Stall lam ah hong mu hiau mah hivengin, something om hilo dia… ha aha..”\n“Tua bang zong hi sam kei e. Zan nitak laisim khit ciang lawmte tawh holim nuamlua kha in ihmu hak, khangma, to be frank”\n“Aw…. Kimpu, tua bang na kipat leh na lai zolo ding na himaw… Hostel ah lawm tuamtuam om in, a hoih, a hoihlo kihel, na teelsiam ding kisam ahi. Nungak melhoih tampi lak ah a mel bek tawh na teel leh a lungsim lam na deihbanglo thei… a lungsim hoih na teel leh a meel na deih banglo thei… ahi zong koi hoihzaw, manphazaw, tozaw, deihhuaizaw… cihte na tawikhai siam ding ahi… nang thu hisam… mi tuamtuam deihdan kibanglo…. variety… choices…”\n“Himah ei lawm Thangpi, tua nong hilh ka lungdam. Ahih hang maw… temptation a om ciang Dawimangpa in hong khemzo pahpah hiveh aw, ze etna haksa thuaklah mahmah se hiveng aw… zan nitak zong nang kiang hong hawh ding ka cih hiven… lawm Mutpu tawh… ”\n“Okay, thei ing ei…. nang pen kikhawm zel teei napi kua hiam khatte banga Pasian it mahmah napi a thu zuih sawmlo na hi… nanga dinga hoihlo thei napi a nuam bek lunggulh den…. a manpha deih napi a mawkna a kingahte ah kithalawpzaw den keei…. English khawng theih sunsun vat pah ziahziah keei, nang sanga theizaw tam lua ahi aw…. miten na kisiamsak khawng na nunglam pan hong nuihsansan ahih lam na theihloh…. nang college kah ma in mi tampi hih Zomimio College ah na kah khin hi aw…. kong deihsak man hi, hong maizumsak sawm hilo ka hi… understand?”\n“Ok, ok, thank you Lawm Thangpi aw… I am very understand. Sengkhiu ververy sengkhiu… I am sorry, very very … ok, ok…”\n“Bangci pah leuleu, nervous gawp leuleu a english bang khial bualbual leuleu zel…. Kimpu, kong deihsak man hi aw… class kipan kik ta ding, lut hunta”\n“aw, aw, … lu…lung…lungdam…. lua ei lawm Thangpi…”\nSMS: “Hi… see u @ NNN 3:30pm..”\nSMS: “No, I am can not Nuamno”\nSMS: “Read, read, studys, my friend”\nSMS: “Bang na cihna a?”\nSMS: “Inn lai HW hau lua, hostel ah ciah ding”\nSMS: “Inn lai ko hong bawlpih nung ei. NNN ah niangtui dawn phot ni. Tuzan ka manga hong mu a, tua hong gen nuam ka hi. Ok, after class…”\nSMS: “Nuamno, I am cannot come. Me and my friend go home to Hostel, bye”\nSMS: “Ok, no probs… c u next time .. luv you”\n“Lawm Thangpi, tuni nong kam gen ka lungdam peuhmah ei. Nitaak ann i ne ta diam?”\n“He, ne ta leng aive. Tuni Kimpi zong mu ing e, amah zong alawmte tawh hi a, tam hopih man keng. Ahih hang Nuamno na delhdelh vai tawm hong gen man…”\n“Bang e, tu ni maw? Nuamno maw… class man dekta cih ciang SMS hongkhak a, NNN ah kimu ni ci a, ka man kei, inn lai ka hau lua ci a ka kheem hiven. Nong gente phawk ka hih cianga…”\n“Aw, hoih ei Kimpu. Hoih ei ka cih ciang Nuamno na nolh a hoih a ci hi keng in, na laisimna na thupisak zawk sawmna hoih a ci hi ing. Nungak pen hoihsak zong neih ding hi. Ahi zonga laisimna thupi bawlzawk ding…”\n“Hi lua lawm Thangpi”\n“Ahih hang Nuamno bang khawnga hoih pen hih i Zomimio College ah bek thamloh Kawlgam India gamdang Zomi sungah a melhoih omlo ding ahih cianga bel et et theih mawk hi…”\n“Nang zong hoihsa cih sim lawm Thangpi”\n“Kei zong hoihsa ngei mah ing e… ahih hang kei nang banga ka mel hoihlo, tua ciang khuaval vangvang khollo, nungak kineh ngamlo hipenlo dia… ki maizum baih, mel sanga lungsim deihzaw pian zel, Nuamno ahih ciang lah a melhoihna in hong zo lua zel… buai man dektak… a tawpna ah Topa kiang thungen, lungsim suahtakna ngah… buai nawnlo… lawm Kimpu, nang banga melhoih te adingin Nuamno pen deih peuh lecin hanciam theih ding hi… ahi zong sum, …. sum …. sum ….”\n“Okay… theisiam ing.”\n“Lawm Thangpi, den lawm Kimpu tawh annek kawm na holim uh lawmte khat in hong genkik a nungak thu vive kikum ci hilo maw, no ki gospel sak mahmahte pawl nungak thu a uklo banga om in a guk a laang mahmah veve maw…. guklan a cih dan maw…. ha ha…”\n“Tua dan hi tuan kei e… ka holimna vuah kihel kha a hizaw…. nungak hoihsak khawng zong tangval ihih ciang om sam hilo dia…”\n“No ki Pasian thu theisak te pawl pen laklawh mahmah ahi maw… biakinn pen nungak helna a zang, metbawl nuam thei…”\n“Tua bang om peuhmah kei ei lawm Mutpu, thei khial hiteh”\n“Theikhial khol keng e, ka nungak hel Nuamno thu vive gen aci ve vua”\n“Nuamno thu bek hi kei e midang zong hi”\n“Nuamno thu na gen nawn kei un, ka try laitak hi…”\n“Aw, hi maw… all the best”\nSMS: “Hua na lawmpa uh Mutpu ka hua lua”\nSMS: “Nuamno, pliz, kiho nawnkei ni..”\nSMS: “???? u Kimpu, i luv u”\nSMS: “N, I am can not love now. Student. Study. Family no money have.”\nSMS: “Poilo, I have money. I will take care of you”\nSMS: “No, no, … my family is happy no you take care of me money”\nSMS: “No probs, I luv u u Kimpu, please love me”\nSMS: “can not, can not, sorry, very very sorries”\n“Lawm Thangpi, na lumta hiam?”\n“Lum ding kithawi lai, ha nawt”\n“Thu khat hong gen pak ning. Den ka laisim laitak Nuamno in SMS hong khak leuleu in, love you khawng hong ci gawp in, kei zong ka english siam bangbang tawh can not, can not ka cih ziahziah lel hiven… ka laisim nuam kik ing ei, na pai kik ning ei”\n“Awle, mangpha, zinglam ciang kimu kik ni ei, mangpha”\nSMS: “U Kimpu, g’nite. I LOVE YOU”\n[Kalaisai, Nuamno in laimal gol khawng tawh I LOVE YOU hong ci ngamta hilo maw. Hih nu pen maizum cih a nei vetlo hitakpi ei. Kong ngailua aci hi a, a mel lah hoih si, a gamtat lah val lua deuh zel, heuh ngai ding ka hiam aw, ngai leng lah lawm Thangpi hong thuhilhna teng a mawkna hi dinga, kei ading hoihlo zaw ding…. ngai kei leng lah hizaha eimi sungah nungak melhoih leh kiva pen om nawnlo mai dinga, khatvei tangval sunsun OK suk mai ding ka hiam aw…. [vei lam kihei, taklam kihei zel, ihmu thei mahmah lo, ngaihsun zom zel] … Nuamno melhoihna pen Kimpi lungsim hoih tawh gawm lian leng… tua hileh bel ka sangkah zong tawp liangin ka tenpih ding hi… tun maikal ciang Lia leh Taang Kitelna om dingah kei pen ko class pan a kihel ding hong kici lai… bang ka ci tam… mite gen a dik mah tam, Zomimio College ah tangval melhoih leh thacing pen ka hi takpi mah tam….. Nuamno pen lawmngaih ding hi henla, Kimpi pen ka zi ding hi leh …. mite in “paal am” hong ci kha tam aw … laklawh tak veh aw… ] …cih a ngaihsut kawmkawm in a theihloh kal in a na ihmu kha ta hi… zzzzzzzzzzzzz … a zingsang ciang\nPrevious: Zomi Association Australia (ZAA) hongpian khiatzia\nNext: Kimpu leh Kimpi – 8 ~ Hau Za Cin


url: =Tulai Kawlgam gamthu in koilam manawh hiam? ~ Bob Tuangpi :: ZOMI DAILY\nTulai Kawlgam gamthu in koilam manawh hiam? ~ Bob Tuangpi\nposted on 13 November 2017 at 12:27 am Lomkholna: BobTuangpi, News, Politics\nAbeisa 2015 gambup kiteelpi pan hong kah kumpi thak NLD in gambup uknaza hong neih zawh kum (2) bang hong cing ding hita hi. Hih hunsung ah amasa kum (5) gamukza sem Thein Sein makaih USDP kumpi maban bang teng gamsung ah kikhelna (Political change), gamsung kilemna (Peace process/Union Accord), gamsung mite nuntak khuasak zonna (Socio-economic & Job creation leh leitung gamdangte tawh kizopna (Foreign policy/International Relation) ah bang dinmun ciang tungta hiam cih etna tomkim kong kum nuam hi.\nGamvai Kikhelna (Political Change)\nAbeisa 2010-2015 hunsungin gamvai kikhelna nasiatak kinei-in leitung bup in lamdang sakna mit tawh hong en uh aa khutbetna tawh hong muakciat uhhi. Nisuahna gamlaite khanlawhna (Arab spring) khit ah amasa pawlin hong kiciamteh-in Kawlgam khuakhalhuih (Myanmar spring) ci’n ki minthang vangvang hi. Tua zah khop mah in gamsung ah imit mahmah imuh theih khantohna leh kikhelna tampi hong piang hi. Tun ahih leh gambup mipi in ilamet mahmah NLD kumpi hunsungin mittang kimu thei pah kikhelna tatak leh thuguilet siksan kician tamnai mello hi. Tua kawmkal ah gamsung buaina tuamtuamte in vuknelh hi. Ahang in 2008 gambup thukhunpi zui mah tawh kikalsuanlai ahih manin, gambup thukhunpi in thuneihna pen teelcing kumpi tungah thuneihna avekin aplo hi. Adiakin galkap leh kumpi kikal ah thuneihna kitukalh gige (power stuggle) zel hi. Bang hang hiam cih leh 2008 thukhunpi galkapte’ tungah tuamdang thuneihna (constitutional veto power) apiak hang zong hi. Akhawk mahmah khat ah gambup ah thuneihna sang pen alen ding teelcing kumpi ding kimlai National defence and security council (NDSC) kuitung thuneihna nei dihzen hi.\nAhizongin, NLD kumpi 2008 thukhunpi nuai ah aseptheih leh kheltheih thukhun bawlna ah (poicy & law making) om napi’n tua thukhunpi’n apiak hihtheihna (constitutional power) hunlap leh manpha takin zanghzo nailo hi. NLD kumpi in 2015 gambup kiteel in akitangkona (slogan & campaign promise) ahidiak ahi 2008 thukhunpi puah/gelhthak ding vai, gambup kilemkikna vai (peace process and national reconciliation) leh gambup ah thukhun kizelhna (rule of law) cihte lawhcinna cih thadah aleh amakin kilumlettuak hi.\nAhizongin, gambup ah tanu sem makaite (union cabinet ministers) leh thukhun bawlte (law makers) te nasepsiamna tawh tampi kisai veve ding hi. Asuuk mahmah khat ah NLD kumpi kalsuanzia pen mipi in ilametna sang mahmah (high expectations) kawmkal ah thuguilet siksan kicianzui-in kivaipuakna sangin mimalkhat bulphuh kimakaihna (populism without program) hang hipi pen hi ci’n kiciamteh tek hi.\nAthupitna khat ah NLD kumpi hun ciangin golhguk neekna langpanna (anti-corruption) ah bel amasa kumpite sangin thangah huai zaw tham hi.\nGambup Kilemna Maban (Peace process/ Union accord)\nKawlgam suahtakna ngah khit azingciang pan tualgal kipan tuni dong vengzo nailo hi. Ahunhun aa kumpite in kilemna atungtham tawh hamciamsam uh hinapi’n tuni ciang lawhcinna omnailo hi. Tua bang kawmkal ah 2010-2015 kikal USDP Thein Sein in hamciam aa gambup mualmi thautawi tuamtuamte tawh kilem nang ahanciamna sungah pawl (8-NCA signatories) tawh thukimna abeisa 2015 beikuanin gambup kilemna khawmpi (Union peace conference) neihpihzo hi. Mualmi thautawi pawl (20) val lak ah pawl (8) zolzo cih ding hi. Tua maban tun ah NLD kumpi in (NCA roadmap) zui-in 21st Century Panglong cih minvawh beh aa maban zomto hi.\nTua 21st Century Panglong khawmpi tuciang (2) vei bang kibawl khin himah leh mualmi thautawi athupi diak teng kihelkimnailo uhhi. Mualmi thautawi zong khenpi (3) in tuni ciang’n hong kikhen uh hi. Nationwide Ceasefire Agreement athukim pawl (NCA signed-8), United Nationalities Federal Council (UNFC) leh Northern Alliance (Federal political negotiation and consultative committee-NA/FPNCC pawl-7) cih bangin hong kikhenzakta uhhi. Tua ahih manin, mualmi thautawite pen kumpi leh galkap tawh gamvai kitawitehna/kideekna (political bargaining power) kiamtuam mahmah mawk hi.\nKumpi leh galkap in bel tua mah thei-in mualmi makaite leh thautawite satkhap ding bek mah tup-ngim aa nei gige ahih mah bangin tuni ciang thuging nunung abat leh a (3) veina 21st Century Panglong khawmpi lapin UNFC pawl in akalh uh point (9) thukim pianpianta uh cih akizak ban ah FPNCC pawl (7) ten kumpi akalhna uh ahi pawl (1) ciat tawh kituam holo dingin pawlpi bup min tawh kikum ding acih uh pen nial teta uh hi cih Mr. Sun Guoxiang (Special Envoy to Asian Affairs of Chinese Foreign Department) in azaksakna thu FPNCC in pulaak hi. Tua vai asawtlo-in FPNCC tengin khawmpi nei ding uh cih thuging nunung pen ahihi.\nGammite Nuntakzonna (Socio-economic/ Job Opportunity)\nNLD kumpi hong kah khit zawh tuni ciang dong gamsung taangpi taangta (working class) ta’ding nuntakzonna ah noptuam luatna omnailo hi. NLD kumpi kitangkona ahi mipi nautangte’ading nasepthak vaihawmsakna (job creation), vanman khiap ding leh gamdangsum man khiat ding cihte asepzawh uh omnailo hi. Ahang in bel abeisa galkap kumpi leh amau’naihuai teng in gamsung hauhna teng lencip (monopolized) uh aa, leitang man leh innmante ban ah meituiman, gamdangsum khekna (currency exchange rate) khempeuh humcip uh hi.\nTua ban ah gamsung ah akisam bulpite (infrastructure), gamdang sumbawlte munpiakna (foreign direct investment) hong luut nang akisam meitha (electricity) leh kumpi in mawhpuak lakna om thukhun gina omlohna hangin tuciang agentham bangmah sumlei sumzuakna leh gammite nuntak khuasak khantohna omnailo kici thei hi. Tua ban ah NLD kumpi policy kician aneihlohna ziak leh abeisa thuneite in kumpi neihsa vante (government-owned enterprises) teng mipi tungah apkikna (privatization) nei acihcih uh hangin amau naihuai teng khutsung mah tung veve hi. Tua a uk ding leh akem ding thukhun gina NLD in bawlnailo hi.\nGamdang Kizopna (Foreign policy/ International relations)\nAung San Suu Kyi makaih NLD kumpi 2015 kiteelpi khit ciangin gamsung leh gampua pan lametna leh thukimpihna amunmun aciangcianah kinei tek hi. Ahizongin gamsung ah abeisa kum (60) val pan zung akhasa buaina tuamtuamte leh adiakin Rakhine State ah minam leh biakna kibanglo minam (2) kikal buaina hangin damdamin NLD kumpi hong minsia tetek hi. Kawlgam Democracy ading mapan hunhaksat mahmah lai-in gampua tha (international support) hang leh Aung San Suu Kyi tung gamdangte’ panpihna (international image) tawsawnna tampi kihel hi.\n2016 NLD leh makai Aung San Suu Kyi in gamukza hong sep ciangin gam makai lutangpi (President) hita kei leh leitung in lungdampih mahmah ciatin leitung gamliante (Gtna:China,Russia,USA,India, Europe) gamliante ah Aung San Suu Kyi kisam ziahziah in gam makai khat bangin (head of State/government) na vaimuak ziahziah-in hong pawlzot mahmah uhhi. Tun ahih leh tua teng alum alet hong suakkik hi. Abulpi in Rakhine state buaina ei’ gamsung buaina bek hinawnlo-in minam khat beimang nang ngongtatna (ethnic cleaning), minam zunglotna (genocide), mihingte’tung khutkhialhna (crime against humanity) cih mawhpaihna hang ahhi. Mawhneilo numei naupang tungah ngongtatna hang hipi pen hi. Tua bek thamlo, nung diak 8.11.2017 hunin United Nations Security Council Presidential Statement hangin gampua huzaap khauh tetek hi. Tua thu pen tuani akipan ni (30) khit teh UNSC ah UN Secretary General in gencianna neikik lai ding hi. Aphadawn ah Anan Commission Report bangin NLD in Rakhine vai ka sem ding uh acihna hangin phatuam hi.\nTua ahih manin, Aung San Suu Kyi pen gampua panpihna kia mahmah (international image) ahih teh gamsung panpihna kialai leh apaipai hita mai hi. Tua hi a, ameetmeet leh kimawlsiam bel galkapte kici thei hi. Tua ziakin leitung bup ah Kawlgam kumpi mindai-in abeisa galkap uliante’tungah guhgawina/khaktanna (sanction) koihkik ding cih dong hong tungkikta hi.\nHih atung kong luikhiat thuteng siksan leh apiangthei thute buptuah hile hang, gamsung daihna aom nadingin 1947 kum Panglong thukimna leh kamciamte kumpi in atangtunsak kul ding aa, tua ding lah tuciang akhekhap uh i etteh mualmite’deih kibel pawlna tatak (Decentralized federalism) manawh hetlo hi. Tua sangsikin NCA roadmap zui-in gambup phualpi thuneihna khauhzaw (Centralized Federalism) NLD kumpi in amanawh lamtak nung abeisa a (2) veina 21st Century Panglong khawmpi thukkimna (37 points Union Accord) enleng kimu thei hi.\nNung Oct30-31,2017 UPDJC meeting ah khensatna kician omzolo ban ah Aung San Suu Kyi kamtehna abat leh 2018 sung gambup thukimna (Union Accord) zawh siang ding ageelna leh 2019 sungin 2008 thukhunpi puahna ding vai Pyitaungsu Hluttaw (Union Assembly) ah kipsak zawh nang hanciam ding cih agente i et tak ciangin mualmite in bangbang gen taleh amau’deihna khat tun nang vaihawm (push) sawm lel mawk uh ahih manin, galkapte leh NLD kitheih neihna (give and take) hong nei lel ding uh aa atungtham-in 2008 thukhun hong puah ding uh cih kiteel mahmah ta hi.\nMore: Gammite’ nuntak kikhaihzia tehna tuamtuam ~ Bob Tuangpi\nTua ahih manin, Zomi te leh sanggam mualmite in ideihdeih ingetnget ei-le-ki zingvaihawmna (self-determination/domestic sovereign power) nithak hong suak ding cih pen huihlak innlamna (idealism) bek hilo hong taksuah tatak nang (reality) atawp dong khut kilenin mainawt suak ding kiginphatkholh hun hoih pen ahihi. Thuluikhia: Bob Tuangpi\nPrevious: Kuala Lumpur, Pudu sumtah kimawlna ah mipi leh palik te buai, thau 4 vei kilawn\nNext: Atanu 2 te zahmawh azuaksak nupinu kum 150 thongdaan kipia\nZAM Thupuak :: 05 April 2015\nAlzheimer Natna tawh aki zawitawn Dementia Natna\nKei leh La (Music) ~ Lengtong Pauno\nKhawlmun Nuam pan Minthang US ~ Thawnpu


url: =Naupang kum 1 nuaisiah singgahtui “Juice” piak hoihlo ci :: ZOMI DAILY\nposted on 24 May 2017 at 12:02 am Lomkholna: Health, News, Sawltak, World\nAmerican Academy of Pediatrics (AAP) te’n naupang kum 1 nuaisiah te singgahtui “Juice” piakpen hoihlo hi ci’n Monday ni in tangkokhia uh cih Fox News pan kiza hi.\nHih dotna pen nulepa tampitak in atheihnop mahmah dotna khat hi a, naupang siavuan Pediatricians te’nzong tamveipi dot athuakdet khat ahihi. Naupangte “100 % Fruit Juice” akici singgahtui pen bangzahbang pialeng hoihdinghiam cihpen nulepa te’n atheihnop mahmah dotna khat ahihi.\nAhi zongin tu’n mipil Experts te’n agenkhiatna ah abeisa in Doctors te’n agen uhpen naupangte cidamna tawh kituaklo khathei cihi. Banghanghiam cihleh American Academy of Pediatrics (AAP) te genkhiatna ah naupang kumkhat nuaisiahpen Fruit Juice piakding hoihlo cimawk hi.\nHih Policy pen aki zattheihlo hunkhat omveve hi. Gentehna in naupang kumkhat acingnailo khat asung khakcipden “Constipation” cihbang in aomleh Fruite Juice pen piakding hoihhi cileuleu hi.\nNaupang kumkhat nuaisiah tebek hilo, agolkhin zawdeuh tezong Fruit Juice piakdanding Guidelines kibawl a, alamdang khatin ki ngaihsun hi.\nNaupang kum 1 pan kum 3 kikal pen nikhatin atampen 100% Fruit Juice akici singgahtui 4 ounces (118 ml) ciangbek piakding hoih cihi.\nNaupang kum 4 pan kum 6 kikal tepen nikhatin atampen 100% Fruit Juice akici singgahtui 8 ounces (236 ml) ciangbek piakding hoih cihi.\nRelated: Biakna sangah bawlsiat athuak, akhe langnih aki tankhiatsak naupangno sita\nHih Policy pen AAP kici “American Academy of Pediatrics” te ii genkhiat hi a, gamkhat leh gamkhatzong ki banglothei ahih manin, ih omna gamsung aom naupang siavuan “Pediatricians” tezong dotcianhuai veve hi. ZD Sawltak #zomidaily\nPrevious: Pasal leh pasal aomkhawm lawmta te mipi maiah tawsat ki thuaksakta\nNext: Vondeih Kep Ding – 114 (Dimno’ Pa)


url: =TOP Mail. Анализ интересов. by Hiconversion 288 views\nAxioma del supremo by Margarita Prasca 1183 views\nAlpha Psychiatric Asso...\nN 39 Alimentacion Consciente Punto ...\nBe prepared a practical handbook fo...


url: =Start Over You searched for: Subject Landlord and tenant--New York (State) ✖Remove constraint Subject: Landlord and tenant--New York (State) Subject Newsletters ✖Remove constraint Subject: Newsletters Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition Names Rent Stabilization Association of New York City ✖Remove constraint Names: Rent Stabilization Association of New York City Names McKee, Michael ✖Remove constraint Names: McKee, Michael


url: =Indonesia biakinn sungah Suicide Bomb asukham te innkuankhat ci :: ZOMI DAILY\nposted on 14 May 2018 at 5:52 pm Lomkholna: Indonesia, News, Sawltak, World\nIndonesia gamsung aom biakinn mun 3 ah Suicide Bomb asukham tepen innkuan khatpan hi ci’n AFP te’n pulakkhia uhhi. Tua innkuan tepen akigawm in mi 6 apha uh hi a, atanu tebang neulai mahmah uhhi. Islamic State Group kici IS migilo te’n ko ii gamtatna hi ci’n mawhpuak pulakkhia uh a, hih Suicide Bomb sukkhapna hangin akigawm in mi 13 in sihlawhin adangzong mi 40 bang liamgawp uhhi.\nIndonesia, Surabaya khuasung aomm biakinn mun 3 ah Bomb aki sukham hi a, Indonsia gamsung ah abeisa in Bomb aki sukhamte lakah misi atampenzong ahihi.\nSurabaya City pen Indonesia gamsung ah khuapi alianpen nihna “Indonesia’s second largest city” ahihi. Zanni in biakinn mun 3 ah Bomb apuakkhap khitzawh asawtlo in Surabaya City sung aom Apartment Complex khatahzong Bomb puakkham in mi 3 in sihlawh uh a, adangzong mi 2 liam cisawnsawn hi. Tua Apartment Complex sungah Bomb asukham pen kua kipawlna cih kitheinailo a, kuamah inzong ko ii mawhpuak, Responsibility hi ci’n apulakkhia omnailo uhhi.\nBiakinn mun 3 ah Bomb asukham innkuan te vaitawh kisai in National police chief Tito Karnavian in agenkhiatna ah mi 6 apha innkuan khatpan in agamtatna uhhi. Tua innkuan sungah anu, apa, tanumei kum 9 leh tanumei kum 12, tapasal kum 16 leh tapasal kum 18 cihteng hi uh a, hihte innkuanpen a Indonesia gamsung ah ngonggamtat Jamaah Ansharut Daulah (JAD) kici Local Extremist Network tetawh akizom uhhi ci’n genkhia hi.\nVideo: A family of six carried out suicide bombings at three churches in Surabaya in Indonesia’s East Java province during Sunday mass on May 13, killing 13 people, according to the police.\nLocal Media te genkhiatna ah hihte innkuan pen abeisa asawtnailo in Syria gampanin Indonesia gamsung ah hongciahkik uhhi. Syria gamsung ah Indonesia gammi tampi pai uh a, IS tetawh kipawlkhawm uhhi ci’n genkhia hi.\nAnu leh atanumei 2 tepen Muslim te ngeina bangin Niqab tawh amai uh tuamcip in, akawng ah Bomb pua uhhi. Tuakhit ciangin Kristen Indonesia Diponegoro Church ah pai uh a, avanpuak Bomb tepen amautawh apuakkham khawmsak uhhi ci’n Police Chief in genkhia hi.\nApa uhpen migilo kipawlna JAD Cell Leader khat hi a, Bomb apua mawtaw khat hawlin, Surabaya Centre Pentecostal Church sungah lutsak in apuakkhamsak cihi.\nTualaitak mahin atapa 2 tepen Motorcycle tawh Santa Maria Church ah pai uh a, apuak uh Bomb apuakkhamsak cihi.\nAvek un agamtatna pen Suicide Attack vive hi uh a, ahi zongin a Bomb zatte uh anam kibanglo cihi. Hih Sunday’s Church Attack pen abeisa in JAD Leader te akimatna hangleh abeisa thongsung ah buaina “Prison Crisis” hangin ki thuhkikna “revenge” hiding hi ci’n Police Chief in genkhia hi.\nNungdeuh mahmah in Indonesia, Jakarta khuapualam aom thonginn sungah buaina pianggawp ahih manin, Indonesian Police Officers mi 5 leh thongkia Inmate 1, akigawm in mi 6 takin sihlawh uhhi.\nMore: Indonesia, Aceh ah numei kizuakvai tawh mipimai ah mi 8 kizeepgawp\nIndonesia gampen leitungah Muslim atampenpen gam “world’s biggest Muslim-majority country” hi a, hih kibawlsiatna pen namneu biakna te bawlsiatna lakah anunungpen ahihi. Sawltak #zomidaily\nPrevious: Tedim khuasung aom Namgimtui Sai kibuluh\nNext: India ah huihpi in nawkgawp leuleu ahih manin mi 70 in sihlawh, 100 val liam\nPilna, Ciimna leh Siamna ~ Sia Zam Sian Khai\nGentehna hoihkhat (sehnel tungah ngasa) ~ Job Cinpi\nTuhun a gualzo Nainganzi tamar (politician) nasuah nopleh\nGul it mahmahkhat agulkhawisa in viallum\nUNHCR leh Malaysia kumpi te’n UN Card tuhvai kankhia khawmding


url: =SPDC I NATIONAL CONVENTION pan kigelh Kawlgam thu khunpi tawh kisai | ZOKUOMTHAWN\n← Arise! He Is Risen\nZOGAM CALLING →\nSPDC I NATIONAL CONVENTION pan kigelh Kawlgam thu khunpi tawh kisai\tPosted on March 23, 2008\tby Zou Sangnaupang Pawlpi Delhi From: Tual Khan Suan\n(Adopted by the National Convention)\n(1) (b)na “ Gam min pen Pyidawngsu Thamada Myanmar Naing-Ngan Daw” kici ding hi; (the State shall be known as Pyidaungsu Thamada Myanmar Naing-Ngan Daw) leh (c)na “Gam pen minam tuamtuamte kipawl khawm in a kilam khawm a hihi” (The State is a nation wherein various national races make their homes together) pen thu kizom hi a, numbat (c)na bulphuh a gam kilam khia ding hi zaw hi. Amau(SPDC) te’n Kawlgam sungah minam (race) tuamtuam teng khawm a hih lam theihpihna (recognization) nei uh hi. Tua theihpihna a piakna uah, Kawlgam sungah minam (race) nam (135) val bang om hi ci’n tangko uh hi. Tua a hihman in minam tampi kigawm khawmna gam ( nations-state) gam khat ah kilemna a omna ding leh gam a kipkhona ding a kilawm kituak pen gam lam khiat zia in Federal system a hihi. Kawlpau a “Pyidawngsu” cih kammal pen mangpau in “ federal” hi ci’n a kilet khiat hangin SPDC te zat “Pyidawnsu” khiatna leh deihna pen “ Unitary system” gam lamkhiat zia hi a, Federal system hilo hi.\nLeitung ah minam khat bulphuh a gam kilam khiat gamte sung pan Japan gam bangah “ Unitary System” a zat uh pen haksatna leh buaina omlo hi. A hizongin minam tamna gam (multi-nation state) a hi India, Switzerland, USA te ah “ Unitary System” tawh gam kilam khia zolo a, “ Federal system” bek tawh kilemna leh gam kipkhona ding na kisem thei hi. Tua bang a minam tamna gam a hi Kawlgam ah zong “1947 kum a thukhunpi kigelhna a kizang Pyidawngsu cih kizang Unitary system tawh kilam khia gam sungah kilemna om tuan lo dinga, Federal system bek a kilawm pen a hihi.\n(2) (f) na sungah “ Mailam ah gam sung leh minam sung vai khat peuh ah galkapte kihel theihna ding” (for the Tatmadaw to be able to participate in the national political leadership role of the State) pen gambup khat i ngimna bulpi khat sungah koih dingin a lauhuai mahmah thu a hihi. Khat veivei galkap mangpi te in minam leh gam a ding a mau bek na sem bangin leh a mau sepna hang bek tawh minam in suahtakna a ngah bangin koih thei uh hi. Pakistan gam a galkap mangpi a hi Pervez Mursharaff in nekgukna leh mipi haksatna tuamtuam pan in Pakistan gam a hon khia Pa in a mah leh a mah a kikoih bangin Kawlgam sungah zong galkapte in Kawlgam in suahtakna a ngahna uh leh gam bup a kipna na pen a mau hotkhiatna bangin tuat kha uh hi. Kawlgam suahtakna ngahna dingin galkapte in Burma Independent Army cih min tawh makaihna nei ngei mah uhhi. Suahtakna ding gal dona pen politician te gelna pan a gah khat a hih lam kitheilo kha hi. A hizongin BIA a phuan khia pa Gen. Aung San in galkapte nasep ding pen tel mahmah a hih manin politics a sep nop tak ciangin galkap puan suah khia hi. A mah ( Aung San) in galkap te in minam leh gam a ding vengbitna ( defence) lam a sep ding zia uh zong a ma muhna na gen hi. Kawlgam suahtakna ngah khit teh 1950 kimpawl in Sen gam pan Kuomintang galkapte hong buluh sukna ah Kawl gam galkapte in nasia takin na do thuk uh a hih manin galkapte vaang hong kah to hathat hi. Tua banah 1958 kum in kawlgam sunga linglawngna (political instability) hangin Gen. Ne Win in aana hong teng a, kawlgam mipi te’n galkapte kimuang kha hi. Tua bang teng hang tawh Kawlgam sungah galkap te in kawlgam bitna pen a mau sepna hang hi ci uh a, mailam ah zong a mau ( galkap) te in thu neihna nei suak den ut uh hi. A hizongin galkap te nasem ding pen gam mipi te bitna leh lungmuanna a om theihna ding leh gambup bitna ( defence) tawh kisai a sem ding bek hi a, ki-ukna leh vaihawmna lam a sem ding hilo uh hi.\n(4) (b) “ A omsa gamkhen ( region) sagih leh gamke (state) sagih pen kikipsak suan a, tuan gamkhen ( region) sagih leh gamke (state) te a status leh thuneihna ( authority) kikim nei ding hi” the existing seven divisions are designated seven regions and the existing seven states are designated seven states. Those seven regions and seven states are of equal status and authority. Gamkhen (region) leh gamke (state) pen a thu leh la pianzia kilam dang hi. U Aung San in Kawlgam suahtakna ngah ding lai tak in Kawlgam kilam khiat ding zia a genna ah gamke ( state) khat kilam khiat theihna dingin “ a) Kawlte tawh minam kibanglo minam hi ding, b) Ngeina, lai leh kampau kibang nei minam hi ding, c) Pu leh pa khang pan a tenna gam khat uh hi ding leh thu dang pawl khat na bulphuh hi. Tua hi a, gamke (state) pen minam khat hihna a lak khat a hihi. Gamkhen ( region) pen gam kumpi in gam sung vaihawmna nopna ding a gamkhen kibawl ( administration Unit) khat a hihi. A sung a teng minam tuam hi tuan se lo hi. Tua hi a, gamke ( State) leh gamkhen ( region) pen hamphatna kibang, thu neihna kibang leh status kibang a SPDC in a koih pen minam neute a dingin supna a hihi. Gamke (state) pen minam bulphuh a kibawl hi a, gamkhen ( region) pen administration unit khat a hi lel hi. Hih nihte a kibang in koih ding a kilawm lo thu a hihi.\n(5) (a) “ Gambup thu neihna sang pente a hi thu khun bawl theihna, vaihawm theihna leh thu khen theihnate a hi thei zah in kikhen tuam ding…..” (the three branches of State power, namely legislative power, executive power and judicial power are separated as much as possible and exert reciprocal control, check and balance among themselves). Hih pen gamkhat a dingin gamlam khiat zia ahi federal state or unitary state hi maw, hi lo cih tehkakna tawi suang a hihi. Federal state gamte in hih thu neihna sang pen nam thum teng pen a tuam vilvel in koih uh hi. SPDC in hih nam thum teng pen kikhen ding ci na pi uh in, bang zah ciang a kituam khen ding cih a gen loh ban uah, a mau thum teng sungah check and balance kibawl kik sak thei lai uh hi. Tua hi a, Kawlgam pen Federal state hi lo a, unitary state lam in zo zaw hi.(b) “ Gambup Innpi ( Parliament) pen inndei tungnung leh inn dei nuainung ci’n kikhen na ah inndei nuainung ah khuapi huam leh mimal bulphuh in kitel ding a, inndei tung nung ah palai ding pen gamkhen leh gamke te sung pan a kikim palai kitel ding hi. Hih thukhunpi tawh kisai in minam neute a dingin ngaihsut huai pha diak hi. Inndei tungnung ( upper house) pen minam neute a dingin a mau rights venbit theihna ding leh pu leh pa khang pan ki luahsuk uh gamleitang a hut bit theihna ding ua, lampi om sun mun khat a hihi. Minam lian leh minam neute rights kibang, kikim ngah ( equality) hi cih amahkhan ( guarantee) a piakna mun zong a hihi.A hizongin SPDC te bawlna bangin inndei tungnung a tu ding palai kitel ding a hih teh Zomi in Pek khat a ngah ciangin Kawlmi Pek sagih a ngah hi ding a, satan kikim nawnlo hi. Inndei nuainung (lower house) ah bel mimal khempeuh zong gambup vaiah kihel theihna ding bawlna khat a hih manin mimal tamte in satan tam zaw a ngah na uh a hihi. Mimal tamzaw te in palai tamzaw a neih theihna ding mun a hihi. Minam lian zaw te in minam neuzawte a zawh thawh bawl lohna ding un Inndei tungnung thukimna omlo in thukhun a hi a, vai thupi khat peuh kihawm thei lo hi.\n(d) “ Gambup thukhunpi kipsak sa bang in Gambup Innpi, gamkhen innpi leh gamke innpi te ah Galkap mangpi’ tel a hi Galkap nasem palai te kihel den ding hi”. Pyidaungsu Hluttaw, Region Hluttaws and State Hluttaws include Tatmadaw servicemen Hluttaw representatives nominated as such by the Defence Services Commander-in-Chief in numbers stipulated by the State Constitution. Hih pen Kawlgam politics ah galkap tem un khempeuh ah kihel ding cih ngimna a hihi. Bitna ( defence) nasep leh gambup nasem, vaihawmna nasep kibang lo hi. Gamkhat ah galkapte nasep ding pen defence ( gambup bitna) lam tawh kisai vaihawmna ( administration) nasem te’n kisam a sakna uah nasem ding bek a hihi. Sa leh gal vai tawh kisai a gam thuneihna ngah kumpi te in a thupiakna uh sem ding bek a hihi. Gambup vai ding kikupna ah a mau kisapna om masa hetlo hi. Gamsung bitna ding hi in, khantohna ding hita leh a mau tawh kisai masa lo a, a mau nasep ding hi lo hi. Tua hi a, hih thu pen galkap kumpi in thuneihna (power) a deih luatna uh bek a hihi. Gam itna hilo hi.\nTheih ding: Hih ka gelh thute in Upadi siam khat in Upadi mit tawh a et a sittel bang hilo a, gam mi ( civilian) khat i muhna a gen bang a kei ma muhna ka gen a hihi.\nZou Students' Association Delhi Branch\tView all posts by Zou Sangnaupang Pawlpi Delhi →\tThis entry was posted in Uncategorized. Bookmark the permalink.\t← Arise! He Is Risen


url: =Written by Vaphual.Net\tMonday, 09 April 2012 01:09 Zomi Full-bright Scholar : Dr H. Kham Khan Suan\nIndia mun tuamtuam applicants tampi lakpan Fulbright National Selection Committee in New Delhi ah candidates shortlist a bawl teng uh 4 November 2011 in interview uh a, Dr H. Kham Khan Suan pen Fulbright-Nehru Postdoctoral Fellowship, 2012-13ngah ding a ‘principal candidate’ khat in ana recommend uh pen, tu’n ngah takpi ta hi. Fulbright-Nehru Postdoctoral Fellowshippen 2011-12 pan in kipan hi a, Northeast India panin Dr. Suan pen a ngah masa pen suak ding cihna hi.\nDr Suan in “Asymmetric federalism and the question of democratic justice in Northeast India” cih thulu tawh September 1, 2012 panin 31 August 2013 sung a postdoctoral research hiding a, Professor Brendan O’Leary, Lauder Professor, Department of Political Science, University of Pennsylvania a mentor hi ding hi.\nApplication a khiat ma in Professor Brendan O’Leary leh Professor Sumit Ganguly, Indiana University, Bloomington te tungpanin invitation ngah a, Professor Bredan O’Leary a mentor ding in a tel ahi hi.\nUPenn (University of Pennsylvania) pen Ivy League kici university minthang mahmah giat (8) te lak-a khat ahihi. US gam ah UPenn bek in Center for the Advance Study of India nei uh a, tua pen Dr Suan deihna mahmah khat ahihi.\nMay 12-15 ciang Hyderabad ah Pre-Departure Orientation zong nei ding hi. Hih scholarship tawh kum khat sung a innkuan un, UPenn ah va om ding uh hi.\nHih scholarship pen India ah region tuamtuam pan kiteel a, Dr Suan pen North India pan a kiteel hi sawnsawn hi. Kalagam-Vaigam sung kitaitehna pan Northeast khat in ngah cihna zong ahihi.\nLeitung mi thupi leh minthang tampite Fulbright scholar tampi om hi. Zomi Fulbright scholar zong kitam nai hetlo ding ahihmanin Dr Suan I lungdampih mahmah hi.\nAw lungdamhuai sii e. Hong ngaklah mah mah ung ei.Gualzawl na leh Gualzawh na Lukhunel tawh ong ciah ta in.\tMay 21, 2012\nRev.Dr. Lang Khan Khai\nDear Dr. Suan, Pasian thupha nasanna hangin lungdampihna hong pulak ing. Delhi ah ikithuah laiin midangte aa dingin bangpi ahikei zongin nang leh kei hiciang tung dingin kilam-en ngamlo hihang. Ahizongin Zomite Pasian in thupha hong pia a, India Kawlgam ah Doctrate ngah tampi omta hi. Keizong ka nasepna tawh kizuiin Filmstar Kyaw Thu DHSS apia Yangon Immanuel Baptist Church LST Sang ahi Immanuel Theological Seminary(ITS) panin 2009 kumin DHCSS- Doctor of Humane Christian Social Service hong pia uh a, Pasian nasepna sungah Development lam sepna tawh kisaiin kei leh Sia Mangpi ( World Vision) tawh hong kipia hi. Lawmte ahihleh Pasian nasepna hangin kipia hi a, kogelbel Development nasepna hangin hong kipia hi a, midang aa dingin bangmah ahikei zongin kei aa dingin akisam leh kasepna ahihmanin nuam mahmahing. Filmstar Kyaw Thu zong ko ngahna ITS pan mahin DHSS kipia ahihmanin ka angtang mahmah hi. Nangzong tu-in USA ah Postdoctoral Reaseach pai ding nahihmanin kei mimal leh Zomi Times Weekly News-Kawlpi min tawh lungdampihna kong pulak hi. Pasian in Mikang Mivom mingote theihloh nangawn atheikhia, amukhia dingin thupha hong pia henla, 2013 kum ciangin lungdamna leh pahtawina angah dingin hong siam ta hen. Hong lungdampih, Sia Lang Khai-Kawlpi\tApril 10, 2012\nLast Updated ( Monday, 09 April 2012 01:12 )